PAO BOMBAŠ: UHAPŠEN ČOVEK KOJI JE HTEO DA UBIJE VLASNIKA "KOMTREJDA" | DNEVNE\nPAO BOMBAŠ: UHAPŠEN ČOVEK KOJI JE HTEO DA UBIJE VLASNIKA “KOMTREJDA”\nBeogradski MUP pronašao Živka B. (33), koji je 23. marta 2013. godine bacio i aktivirao dve ručne bombe na kuću biznismena Veselina Jevrosimovića\nBEOGRAD – Beogradska policija podnela je krivičnu prijavu protiv muškarca starog 33 godine koji se sumnjiči da je pre dve godine bacio i aktivirao dve ručne bombe na krov i u dvorište porodične kuće biznismena Veselina Jevrosimovića, vlasnika firme “Komtrejd”.\nProtiv Živka B. (33) podneta je krivična prijava za pokušaj ubistva i nedozvoljeno držanje oružja i eksplozivnih materija.\nPošto je aktivirao dve bombe pričinjena je velika materijalna šteta na ulaznim vratima kuće, fasadi i na krovu. Na sreću, povređenih nije bilo.\nSlučaj je tada prijavljen beogradskoj policiji koja je odmah izašla na teren, a uviđaj je izvršila kontradiverziona ekipa koja je delove eksplozivne naprave uzela radi veštačenja, prenose mediji.\nJedna bomba “kašikara” bila je bačena u dvorište, dok je druga završila na terasi kuće, a dva maskirana napadača došla su iz pravca stadiona Rajko Mitić na motoru, što su i zabeležile sigurnosne kamere.\nPodsećamo, nekoliko desetina ljudi saslušano je u policiji kako bi se što pre otkrilo ko stoji iza napada na kuću Veselina Jevrosimovića.\nDetaljno su ispitane komšije, prijatelji i poznanici Jevrosimovića. Međutim, oni nisu mogli mnogo da pomognu tada s obzirom na to da se napad dogodio u 4.50 sati, kad su svi spavali.\nVeselinović je nakon napada izjavio da je bio šokiran i da ne zna zbog čega su mu na kuću bačene bombe jer nikome ništa ne duguje kao i da mu niko nikada nije pretio i da ne zna šta bi moglo da bude motiv napada.\nOvo je napredak MUP u rasvetljavanju starih slučajeva, s obzirom na to da su pripadnici Ministarstva unutrašnjih poslova u poslednje vreme rasvetlili četiri zločina, dva u Beogradu, jedan u Novom Sadu i jedan u Zaječaru.


Namibija ukida Sputnjik V vakcinu zbog rizika od HIV-a – Krstarica\nTanjug 23. oktobra 2021. 22:54\nVINDHOEK – Namibija će privremeno obustaviti upotrebu ruske vakcine Sputnjik V protiv kovida 19, saopštilo je danas namibijsko Ministarstvo zdravlja.\nMinistarstvo zdravlja Namibije je u saopštenju navelo da je odluka o prekidu upotrebe ruske vakcine bila „iz opreza da su muškarci koji su primili Sputnjik V vakcinu pod većim rizikom od zaraze HIV-om“.\nSputnjik V vakcina je jedna od najbezbednijih i najefikasnijih vakcina protiv Kovid-19 u svetu, rekao je Rojtersu institut Gamaleja.\n„Iako su adenovirusi, uključujući i adenovirus 5, jedan od najčešćih uzroka običnog gripa, nema dokaza o povećanom riziku od infekcije HIV-om među ljudskom populacijom“, saopštio je institut.\nLjudima koji su primili prvu dozu Sputnjik V vakcine protiv korona virusa biće ponuđena druga doza kako bi mogli da upotpune imunizaciju, saopštiloje Ministarstvo zdravlja Namibije.


NAKON SASTANKA U BRISELU, Kurti se nije vratio na Kosovo već otišao na OVU LOKACIJU\nNije poznato da li je iz Belgije otputovao u neku drugu zemlju\nObjavljeno: 21.07.2021. 18:59h\nKurti je sa Kosova otišao u Grčku 8. jula, gde je prisustvovao okruglom stolu u organizaciji grčke vlade i lista “Ekonomist”, a zatim je prisustvovao “Simi” simpozijumu u Atini. Tokom njegovog boravka u Grčkoj, skoro 2.000 građana opštine Dečani imalo je trovanje, a u opštini je proglašeno vanredno stanje. Uprkos brojnim kritikama, Kurti se nije vratio na Kosovo, već je nastavio put do sledeće destinacije – Francuske.\nSa suprugom i kćerkom, Aljbin Kurti je posetio Filmski festival u Kanu gde je prisustvovao premijeri kosovskog filma “Nema mesta”, koji se takmičio za “Zlatnu palmu”. Film nije uspeo da osvoji nagradu, a Kurti se uputio u Beligiju.\nU Briselu se premijer tzv. Kosova u okviru dijaloga Beograda i Prištine sastao sa srpskom delegacijom i predstavnicima Evropske unije, i od tada nema zvaničnih informacija o tome gde boravi.\nLjajmi prenosi da na pitanja koja su poslali kabinetu premijera i portparolu Vlade Kosova redakcija lista još nije dobila odgovor i napominje da je kancelarija Vlade Kosova “hermetički zatvorena za medije”, koji imaju priliku da postave pitanja na konferencijama za novinare koje se retko održavaju.\nAljbin KurtiAleksandar VučićBriselKosovoSastanak


ВУЧИЋ ОДБРУСИО БЕЗ ПАРДОНА: Некима Србија никад довољно понижена и мала!\n29-06-2019 14:32 Srbija Politika\nFizički napad prištinske delegacije na predstavnika Srbije na sastanku CEFTA, u Valoni, govori o tome kolika je nervoza u njihovim redovima, ocenio je predsednik Aleksandar Vučić. Poručio je i da neće biti odustajanja od reformi i da će se u investicioni ciklus ući u dogovoru sa SB i MMF-om.\nNapad na predstavnika Srbije nije izraz snage i nadmoći, već slabosti i nervoze, poručio je predsednik Vučić, koji je nastavio da obilazi Srbiju posetom Zapadnobačkom okrugu.\nKako je rekao, Priština je mislila da je 2008. godine završila sve i ne može da prihvati da neko zastupa stavove različite od njihovih i da neće da pristane na pritiske. "Kada ste primorani da nekoga gađate flašom, kao što su neki radili i u Skupštini Srbije i u drugim mestima, tokom diskusije, to jasno govori da je neko izgubio živce", naglasio je Vučić.\nIstovremeno, izjavu Hašima Tačija da je ujedinjenje sa Kosovom san svakog Albanca koji živi na teritoriji Preševa, Bujanovca i Medveđe ne treba, kaže, shvatati ozbiljno, a njen smisao je unutrašnja bitka za političku prevlast u Prištini.\nNema nikakve ozbiljne opasnosti po naš narod u tim opštinama, ocenjuje Vučić i napominje da takve izjave imaju bilo kakve veze sa realnošću.\n"Ako svega ima, što ne odu da žive u Mitrovici"\nPredsednik je ocenio da je već godinu i po dana očigledna sinhronizovana akcija s ciljem da se Srbi sa severa Kosova i Metohije predstave kao kriminalci i kao produžena ruka Beograda.\nOn je to rekao na pitanje novinara o pisanju lista Danas da u Kosovskoj Mitrovici nema nestašica, i da se Srbi na Kosovu više plaše srpskih pretnji, nego Albanaca.\n"Oni govore isto što govore Ramuš Haradinaj i Hašim Tači. To pišu i svi prištinski mediji - Zeri, Koha ditore, Bota sot... Svi isto pišu, kao i naših 'pet miliona'. Nije to nikakva novost. Postoji sinhronizovana akcija, već godinu i po, čiji je cilj da se Srbi sa severa predstave kao krimianlci, produžena ruka Beograda, kao da bi trebalo da budu produžena ruka Prištine", ukazao je on.\nTo je, dodaje, deo pokušaja da se Srbi krive za sve, i da je u redu da žive u albanskoj državi.\nTo se realizuje i preko lažnih nacionalista, koji, rekao je Vučić, kada im Metju Palmer kaže da više ne pominju Kosovo, ne izgovaraju više ni "K" od Kosova, pa sve do onih koji su uvek bili za nezavisno Kosovo, "onog iz '1 od 5 miliona' koji je silovao Srpkinju, Jakšića, koji se svakog dana slika po skupim bazenima, ili Radu Trajković".\n"Kao država moramo da se suprostavimo tome. To što oni govore, govori neko drugi, a ne Srbi. Srbi imaju svoje predstavnike. Ako im je toliko lepo dole, voleo bih da oni koji pišu tako odu na Kosovo, a ne da žive na Savskom vencu i odatle tako govore", rekao je Vučić.\n"Nekima Srbija nikad dovoljno ponižena i mala"\nPovodom kritika da je Vidovdan iskoristio za nacionalističke poruke, predsednik je poručio da postoje ljudi kojima Srbija nikada neće biti dovoljno ponižena i mala.\n"Imamo pravo i obavezu da čuvamo naš identitet, ali, nisam tražio ničiju teritoriju, ništa tuđe, nisam pretio, ni velike reči govorio. Govorio sam jezikom malog čoveka, o srpskom jeziku, da treba da gradimo bolnice, škole, da pomognemo opštinama gde žive naši ljudi van Srbije, ne vređajući nikoga", rekao je Vučić.\n"Lagali su da je aerodrom u Lađevcima bio otvaran stotinu puta. Prvi put je juče otvoren za civilni saobraćaj. Šta su oni otvarali ne znam, za poljoprivredne avione, par vojnih aviona. Ovo je prvi put dobijen sertifikat za sletanje i poletanje civilnih aviona", poručio je predsednik.\n"Nema odustajanja od reformi, investicije u dogovoru sa MMF-om"\nPredsednik je rekao, povodom tvrdnji ekonomskog novinara Miše Brkića da najavljeni investicioni plan znači odustajanje od reformi, da sadašnja vlast, za razliku od prethodne, koju je Brkić podržavao, neće napuštati reforme i da će investicioni ciklus biti sproveden u dogovoru sa Svetskom bankom i MMF-om.\nKaže da je Brkić rekao da je najniži privredni rast prethodne vlasti bio minus 2,1 odsto, iako je istina da je bio minus 3,1 odsto, dok je najveći tokom te četiri godine bio plus 1,6 odsto.\n"BDP je uvećan sa 33,7 milijarde evra u 2012, što je zvaničan podatak MMF-a, koji su upravo oni izbacili iz Srbije. A na kraju ove godine očekuje se da bude 45,8 milijardi evra. To je postignuto za samo sedam godina. Što se tiče plata, one su bile 337 evra, a danas su prosečne plate 463 evra, a svakako će biti 500 evra pre kraja godine", istakao je.\nŠto se tiče Brkića, ali i drugih koji, kaže, pišu u ime i za račun Miroslava Miškovića, ističe da taj novinar inače dobro poznaje ekonomiju, ali da nije razumeo o čemu se radi kada je reč o investicionom planu.\n"Mi ćemo u ovaj investicioni ciklus da uđemo u dogovoru i sa SB i MMF-om. Oni su izbacili MMF 2011. Zvanično objašnjenje je bilo da nisu hteli da im maksimalne garancije budu 30 milijardi za javna preduzeća, a stvarni razlog su bili izbori. Hteli su da troše pare nemilice, da se zadužuju i baš ih je bilo briga za rast javnog duga. To MMF nije mogao da prihvati i tada se od reformi odustalo", rekao je Vučić.\nMedojević izjavio da Milo predvodi najveću mafiju u Evropi! Više o tome OVDE.\nDOJČE VELE: Nestašice na severu Kosova – dirigovana kriza?\nPROTEST "1 OD 5 MILIONA": Srbija se umiriti ne može!\nPOŽEŠKA PRĆIJA: Iza vesti o novom predsedniku opštine koji ima samo 25 godina krije se rasulo, a tek da mu vidite tim!


Finansije glavni problem FK “Kamenica”\nPrvi multietnički fudbalski klub “Kamenica” formiran je nedavno na inicijativu više ljudi. Sastavljen je od 12 igrača srpske i 15 igrača albanske nacionalnosti. Saradnja igrača je odlična, jedini problem su finansije.\nKlub se takmiči u drugoj kosovskoj ligi i do sada je odigrao 13 utakmica. Zoran Jovanović predsednik kluba kaže da je klub “Kamenica’ jedini multietnički klub na Kosovu. “Na početku nisam verovao da će sve ovo da funkcioniše, ali sada sam oduševljen saradnjom igrača i njihovim sportskim i drugarskim odnosom’, kazao je Jovanović. On dodaje da se ovaj klub suočava sa finansijskim problemima jer mnoga obećanja nisu ispunjena. “Jedini problem koji imamo je finansijske prirode, ali verujem da ćemo do kraja sezone i to rešiti’, istakao je predsednik kluba. Tokom utakmica sa drugim klubovima prema njegovim rečima vlada sportska i tolerantna atmosfera kako na fudbalskom terenu u Kamenici tako i kada negde gostuju.


Premijera: Severina objavila novu pesmu Unaprijed gotovo zajedno sa Petrom Grašom! - Muzika - Region - Vesti - Svet Plus\nPremijera: Severina objavila novu pesmu Unaprijed gotovo zajedno sa Petrom Grašom!\nJedna od najpoznatijih pevačica na Balkanu, Severina, objavila je novu pesmu i to duetsku zajedno sa kolegom iz Hrvatske Petrom Grašom. Pesma nosi naziv “Unaprijed gotovo” i najavljuje da će biti veliki hit.\n11:56 1. JUN 2018.\nMnogo je vremena prošlo od kad je Severina objavila svoju poslednju pesmu, a sad je obradovala fanove i na svoj zvanični youtube kanal objavila novu pesmu, koja preti da će postati pravi letnji hit. U pitanju je duetska pesma “Unaprijed gotovo” koju izvodi sa kolegom Petrom Grašom.\nSeverinaPetar GrasoTop muzikaTop vesti


Podrška EU PRO konkurentnosti srpskih preduzeća\nTanjug 19. septembra 2019. 18:32\nBEOGRAD – Evropska unija će preko razvojnog programa EU PRO podržati sa preko 600.000 evra realizaciju 20 novih projekata koji će doprineti većoj konkurentnosti i održivosti mikro i malih preduzeća, odlučeno je na sastanku Upravnog odbora EU PRO-a koji je održan danas u Sokobanji.\nKako je saopšteno, organizacije za podršku poslovanju čiji su projekti putem javnog poziva ocenjeni kao najbolji pomagaće kroz svoje aktivnosti malim i srednjim preduzećima da unaprede proizvodne procese kao i kvalitet proizvoda i usluga, a pružiće im podršku u uvođenju relevantnih standarda i osvajanju novih tržišta.\nPredsednik opštine Sokobanja Isidor Krstić je istakao zahvalnost Evropskoj uniji i Vladi Srbije na podršci ekonomskom razvoju Sokobanje u kojoj se u okviru EU PRO realizuju dva projekta u vrednosti od preko 950.000 evra.\nPored uvođenja i razvoja geografskog informacionog sistema u funkciji razvoja turizma, u Sokobanji se rekonstruiše postrojenje za preradu pitke vode „Carina“ koje su danas obišli predstavnici Delegacije EU, Ministarstva za evropske integracije, Ministarstva privrede, Ministarstva građevinarstva, saobraćaja i infrastrukture i UNOPS-a koji sprovodi EU PRO.\n„Ovaj projekat ekonomske infastrukture u Sokobanji treba pre svega da doprinese unapređenju turističke ponude jer će korist imati ne samo pružaoci turističkih usluga već i svi turisti koji tokom godine dolaze u ovu banju koja je proglašena među pet turističkih destinacija u Srbiji za 2018. godinu“, rekao je Branko Budimir, vršilac dužnosti pomoćnika ministra za evropske integracije i predsedavajući Upravnog odbora EU PRO-a.\nUz podršku EU i Vlade Srbije od skoro 750.00 evra, opština Sokobanja će kroz rekonstrukciju postrojenja za preradu vode za piće „Carina“ i izgradnju 2.700 metara nove primarne vodovodne mreže, moći da reši problem vodosnabdevanja i nestašice vode s kojim se suočava godinama.\nŠefica Kancelarije UNOPS-a Mikela Telatin navela da će projekat unaprediti turistički potencijal opštine, privući investitore, otvoriti nova radna mesta, ali i unaprediti kvalitet života lokalnog stanovništa.\n„U partnerstvu sa EU uspeli smo da usmerimo sredstva u projekte prioritetne za lokalni ekonomski razvoj, uključujući tu i podršku razvoju domaće privrede, fokusirajući se na područja gde su sredstva manje dostupna,“ rekla je Katarina Obradović Jovanović, pomoćnica ministra privrede.\nAktivnosti EU PRO-a, programa koji doprinosi ravnomernijem društveno-ekonomskom razvoju Srbije, Evropska unija podržava sa ukupno 25 miliona evra. Program ima za cilj da doprinese povećanju konkurentnosti mikro i malih preduzeća, poboljšanju poslovnog okruženja i unapređenju socijalne kohezije u 99 jedinica lokalne samouprave, u dva regiona: Regionu Šumadije i zapadne Srbije i Regionu južne i istočne Srbije.


Arhiva - Zastave Kibne i Sjedinjenih država\nAmerički državni sekretar Entoni Blinken i savetnik Bele kuće za nacionalnu bezbednost Džejk Saliven sastaće se sa kineskim kolegama na Aljasci sledeće nedelje, što je prvi sastanak visokih američkih i kineskih zvaničnika otkako je predsednik Džo Bajden stupio na dužnost 20. januara.\nBlinken i Salivan "sastaće se 18. marta u Enkoridžu na Aljasci sa direktorom Kancelarije Narodne Republike Kine (NRK) Jangom Điećijem i državnim savetnikom Vang Iijem. Sastanak će se održati nakon sastanaka sekretara Blinkena sa dva naša najbliža regionalna saveznika u Tokiju i Seulu. Sekretar Blinken i savetnik Saliven razgovaraće o nizu pitanja sa NRK", saopštio je Stejt department u sredu.\n"Ovo je važna prilika za nas da na vrlo iskren način izložimo mnoge brige koje imamo zbog postupaka i ponašanja Pekinga koji predstavljaju izazov za bezbednost, prosperitet i vrednosti Sjedinjenih Država i naših partnera i saveznika", rekao je Blinken zakonodavcima SAD u sredu kada je svedočio pred Odborom za spoljne poslove Predstavničkog doma.\nMeđu mnogim pitanjima o kojima je Blinken rekao da planira da razgovara sa kineskim zvaničnicima sledeće nedelje je i postupanje Kineske komunističke partije prema muslimanskoj manjini Ujgura, što su SAD nazvale genocidom i zločinima protiv čovečnosti.\nKineski zvaničnici odbacuju tvrdnje da je Peking umešan u kršenje ljudskih prava u Sinđijangu.\n"Ako nemaju šta da sakriju, neka nam to pokažu, neka pokažu svetu", rekao je Blinken poslanicima, pozivajući Kinu da svetu omogući pristup tom području.\nDodao je da su dodatne "sankcije i vizna ograničenja", kao i druge moguće radnje protiv "onih koji su direktno odgovorni za dela genocida" stoje na raspolaganju SAD, dok se istovremeno obustavlja uvoz proizvoda koji su rezultat prisilnog rada u Sinđangu.\nBela kuća je u sredu saopštila da je važno održati prvi američko-kineski sastanak pod upravom Bajdena "na američkom tlu".\n"Takođe ćemo razgovarati o oblastima u kojima možemo sarađivati, u zajedničkom interesu", rekla je sekretarka za štampu Bele kuće Džen Psaki.\nPre nedelju dana Blinken je proglasio odnos Vašingtona i Pekinga "najvećim svetskim geopolitičkim testom" veka. Najviši američki diplomata rekao je da će se Vašington i dalje takmičiti, sarađivati i biti "protivnik", ako bude potrebno, sa Kinom.\nOdnosi između dve vodeće svetske ekonomije bili su najgori u poslednjih nekoliko decenija, jer je došlo do sukoba oko trgovine, tehnologije 5G, ljudskih prava i regionalne bezbednosti.\n"Bilo bi naivno predviđati resetovanje odnosa SAD i Kine i mislim da Kinezi nisu naivni. Oni žele da stabilizuju američko-kineske veze i sarađuju tamo gde je to moguće", rekla je Boni Glajzer, direktorka pojekta Čajna pauer u Centru za strateške i međunarodne studije (CSIS) u Vašingtonu.\n"Iako Peking ne naglašava konkurentski aspekt odnosa, Kinezi su dobro svesni da je to sada dominantan faktor. Administracija Bajdena nije odbacila pristup Trampove administracije prema Kini - umesto toga, pokušava da se efikasnije takmiči", rekla je Glajzer za Glas Amerike.\nBlinken i sekretar za odbranu SAD Lojd Ostin narednih dana idu u Aziju kako bi potvrdili američku posvećenost saveznicima u regionu.\nPrvo zajedničko putovanje u inostranstvo najvišeg američkog diplomate i šefa odbrane dogodiće se nakon što se Bajden u petak virtuelno sastane sa japanskim premijerom Jošijidom Sugom, australijskim premijerom Skotom Morisonom i indijskim premijerom Narendrom Modijem.\nTakozvani četvorostrani bezbednosni dijalog ili Kvad smatra se protivtežom sve agresivnijim akcijama Kine širom azijsko-pacifičkog regiona. Peking je Kvad osudio kao pokušaj da zaustavi njihov razvoj.\nAli zvaničnici iz administracije Bajdena rekli su da Kvad ne radi na suprotstavljanju Kini.\n"Kvad se ne odnosi ni na jedan izazov. Ne radi se ni o jednom pojedinačnom konkurentu", rekao je portparol Stejt dipartmenta Ned Prajs na pitanje Glasa Amerike u kojoj će se meri sastanak Kvada u petak baviti kontradiktornim aspektom američko-kineskih odnosa.\nPrajs je dodao da je pomorska bezbednost jedno od mnogih važnih pitanja na dnevnom redu, "ali naši zajednički interesi idu značajno preko toga".\n"Vidim odstupanje od toga kako Bajdenova administracija želi da razgovara o Kvadu, ali to ne znači da će ciljevi ove regionalne grupacije biti drugačiji", rekao je Erik Sejers, gostujući saradnik u Američkom institutu za preduzeća.\n"Bez obzira da li kažemo da se Kvad direktno odnosi na Kinu ili na velika pitanja regionalnog poretka, važan je nivo saradnje koji se može postići u cilju izgradnje otpornosti na kinesku kampanju prisile sa više domena koji vidimo da se odvija u oblastima poput vojske, tehnologije, telekomunikacija i trgovine", rekao je on za VoA.\nDrugi analitičari, uključujući Dereka Grosmena, koji je viši analitičar istraživačke institucije Rend korporejšen sa sedištem u SAD, rekli su za VoA da je Kina na dnevnom redu, čak i ako ostane nepomenuta.\n"Jasno je da je jedan od ključnih regionalnih i globalnih izazova zbog kojih su zabrinuta sva četiri učesnika razgovora Kina, a posebno sve veća asertivnost Pekinga u Istočnom i Južnom kineskom moru", rekao je Grosmen za VoA.


Pritisaka na cene polovnjaka već neko vreme ima po više frontova. S jedne strane, hronična nestašica čipova i poluprovodnika primorala je gigante autoindustrije da naprave značajna smanjenja proizvodnje. To je direktno povećalo i tražnju za polovnjacima, a onda i njihovu cenu.\n- Većina proizvođača automobila zavisi od kineskih proizvođača mikročipova, a tih komponenti je malo, nema ih dovoljno, a to ima i svoje posledice po cenu, potvrdio je za "Blic Biznis", predsednik Srpske asocijacije uvoznika vozila i delova, Milan Belin.\nTako je na primer automobilski gigant Folksvagen nedavno saopštio da njegova glavna fabrika u Volfsburgu trenutno radi u ograničenom opsegu, i to upravo zbog problema u snadbavanju čipovima.. Najavili su i otkaze, kako radnicima tako i menadžmenta, a sve zbog održanja produktivnosti.\nSporna i nemačka pravila\nProteklih meseci, naime, bilo je reči o nemačkom Zakonu o garancijama, i najavi izmene tog zakona, čime bi trebalo da se usklade nemačke direktive sa Direktivom EU o prodaji robe. Naime, u slučaju da Nemačka bude promenila svoj zakon, prodaja polovnih automobila iz te zemlje bi mogla da bude desetkovana.\nNemačko udruženje dilera automobila očekuje da bi usvajanje izmena zakona donelo rast cena polovnih automobila za 10 do 20 procenata.\nPrethodni rok za garancije bio je šest meseci, a produženje garancije i efekti, odnosno troškovi takve odluke stvaraju problem trgovcima. S druge strane, iako ova odluka ide na ruku kupcima polovnih vozila, jer bi trebalo da im obezbedi veću sigurnost da su vozila koja kupuju ispravna ili bar besplatnu popravku u roku od godinu dana ako dođe do nekog kvara, dugoročno bi moglo doći do negativnih promena, poput poskupljenja automobila.\nDržavno udruženje nezavisnih trgovaca motornim vozilima (BVfK) zato je apelovalo na nemačko Savezno veće u pokušaju da spreči usvajanje ovih izmena. "Promene su nesrazmerno nepovoljne i neodržive za trgovinu motornim vozilima", navodi se u saopštenju BVfK.\nNova pravila za registraciju\nMinistarstvo finansija uputilo je juče Vladi Nacrt zakona o izmenama i dopunama Zakona o porezima na upotrebu, držanje i nošenje dobara kojim se predviđa smanjenje poreza za vozila starosti od 5 do 20 godina.\nVozila koja su starija od dve decenije neće imati ovo umanjenje, jer se za njih i sada plaća 20 odsto od propisanog iznosa poreza. Takođe, kako navode u ministarstvu, to bi moglo da se smatra podsticajem za njihovu nabavku što nije prihvatljivo ni sa stanovišta bezbednosti na putevima niti unapređenja zaštite životne sredine.\nJoš jedna izmena predložena Vladi tiče se načina utvrđivanja poreza na prenos apsolutnih prava na upotrebljavanim motornim vozilima koji se vrši između fizičkih lica koja nisu obveznici poreza na dodatu vrednost.


RTS :: Stoltenberg: KBS ne može na sever Kosova bez dogovora sa Kforom\nPolitika Stoltenberg: KBS ne može na sever Kosova bez dogovora sa Kforom\nčetvrtak, 01. jul 2021, 19:13 -> 21:13\nStoltenberg: KBS ne može na sever Kosova bez dogovora sa Kforom\nGeneralni sekretar NATO-a Jens Stoltenberg izjavio je da centralne vlasti u Prištini moraju da poštuju sporazum da Kosovske bezbednosne snage ne ulaze na sever Kosova bez dogovora sa Kforom.\nJens Stoltenberg je pozdravio, kako je rekao, "činjenicu da kosovske vlasti nastavljaju da podržavaju sporazum iz 2018. godine, tako da KBS ne prelazi na sever bez dogovora sa o Kforom".\n"To odražava osetljivost situacije i najbolji je način da se pronađe ravnoteža. Nastavljamo da podržavamo rešavanje političkog sporazuma u okviru dijaloga Prištine i Beograda", dodao je Stoltenberg.\nNaveo je da dogovor da KBS ne ulazi na sever i dalje važi.\n"Potpisali smo sporazum sa kosovskim vlastima i ovaj sporazum još uvek važi. I odgovornost je da se sprovede sporazum koji se potpisuje", naglasio je generalni skeretar NATO-a.\nStoltenberg je, navode mediji u Prištini, potvrdio da će NATO nastaviti da radi sa KBS-om u skladu sa njegovim prvobitnim mandatom.\nGeneralni sekretar NATO-a je rekao da Priština treba da nastavi da radi na pronalaženju rešenja za dijalog sa Beogradom i da bi normalizacija odnosa bila u korist čitavom regionu.\n"Važno je da radimo zajedno, Kfor je na Kosovu kako bi stvorio bezbedno okruženje za sve zajednice. Ovde smo dugi niz godina i osećamo odgovornost da doprinesemo stabilnosti na Kosovu koja je važna za ceo region", istakao je Stoltenberg.\nUpitan o mogućnosti članstva Kosova u NATO-u, Stoltenberg je rekao da članstva u Severnoatlantskom savezu ne može da bude bez saglasnosti njegovih 30 članica, dodajući da Prištinu još uvek ne priznaje pet država članica EU.\nJens Stoltenberg je završio jednodnevnu posetu Prištini, tokom koje se sastao sa Vjosom Osmani, premijerom Aljbinom Kurtijem i ministrom Goranom Rakićem.\nRakić Stoltenbergu: KFOR mora ostati garant mira\nMinistar za zajednice i povratak u privremenim prištinskim institucijama Goran Rakić razgovarao je sa Stoltenbergom o bezbednosnoj situaciji na Kosovu i Metohiji.\nNa sastanku je Rakić istakao da je u proteklom periodu na KiM bilo oko 70 napada na Srbe, njihovu imovinu, kao i na imovinu i verske objekte Srpske pravoslavne crkve.\nNaglasio je da Kfor i u budućnosti mora ostati garant mira i stabilnosti na ovim prostorima, kao i da srpski narod visoko ceni odluku NATO-a da pripadnici Kosovskih bezbednosnih snaga ne dolaze na sever Kosova, zaključuje se u saopštenju.


Rumunija: Fiskalni deficit će dostići 5% zbog koronavirusa\nRumunski budžetski deficit dostići će skoro 5% ako kriza pandemije koronavirusa potraje mesec ili dva, ali ako to bude duže, teško je reći kuda bi se stvari mogle kretati, rekao je rumunski ministar ekonomije Virgil Popescu za televizijsku stanicu Digi24 u ponedeljak uveče.\n„U Ministarstvu finansija nema informacija šta će se dogoditi u roku od tri meseca (…) Ono što vam iz mojih procena i iz mojih razgovora sa ministrom finansija, mogu reći je da ako ova kriza potraje jedan ili dva meseca, mogli bismo imati deficit od oko 5%. Ako potraje duže, sada je teško proceniti gde bi stvari mogle da odu. Ali bude dva, tri, četiri meseca, fiskalni deficit biće mnogo veći”, rekao je Popesku.\nPozivajući se na poštovanje pravila koja su nametnule vlasti da spreče širenje novog koronavirusa, ministar finansija veruje da ljudi „ne znaju gde smo i kako stojimo“.\n„Mi smo usred očigledne krize i ovo je zdravstvena kriza. To je pandemija koja će pokrenuti i finansijsku krizu, a da bismo je što pre prevazišli, moramo se zaštititi i pridržavati se onoga što vlasti nalažu da učinimo. Uvedena su dnevna i noćna ograničenja putovanja kako bi se zaštitili i moraju ih poštovati svi“, dodao je Popescu.\nPored toga, na pitanje da li se ljudi ponašaju na ovakav način, ne poštujući pravila, jer im nedostaje disciplina, odgovorio je da ne shvataju ogroman rizik.\nPSD podnosi nove predloge\nPredsedavajući Socijaldemokratske partije (PSD) Marcel Ciolacu rekao je u ponedeljak uveče na javnoj radioteleviziji TVR1 da će Predstavničkom domu predložiti obustavu plaćanja kredita i utvrđivanje limita cena lekova i prehrambenih proizvoda, što će biti upućeni i Senatu. Takođe je rekao da su predlozi koje su u ponedeljak pokrenuli PSD, PRO Rumunija i Alijansa liberala i demokrata (ALDE) odloženi nakon što je vlada odobrila mere za finansiranje opterećenih preduzeća.\nBeneficije za milion nezaposlenih\nNacionalna služba za zapošljavanje (ANOFM) spremna je da isplati naknade za nezaposlenost milionima korisnika, izjavio je u intervjuu predsednik Fondacije Viktor Picu. Novac će otići svim zaposlenima koji su privremeno otpušteni, objasnio je šef ANOFM-a, koji procenjuje da će ta institucija isplaćivati privremene naknade za nezaposlene od aprila.\nVictor Picu takođe je rekao da građani mogu nazvati poseban telefonski broj ANOFM-a koji je otvoren kako bi poreskim obveznicima pružio informacije o postupku koji će se poštovati za dobijanje državnih davanja za nezaposlene./ibna


Faktor | Ministrica Ćemalović: U Unsko-sanskom kantonu do sada vakcinisane 3.472 osobe\n- Prvo smo dobili 1.000 doza AstraZenece iz donacije Republike Srbije, zatim su nam stigle 762 doze Pfizera, te nakon toga ponovo 1.710 doza AstraZenece. Dakle, zvanično možemo reći da su sve dobijene doze utrošene, odnosno da su u proteklom periodu vakcinisana 3.472 građana našeg kantona - kazala je ministrica Ćemalović.\n- Očekujemo već danas 897 doza Sinovac vakcine, tako da bismo kroz nekoliko dana trebali imati više od četiri hiljade vakcinisanih građana kantona. Zavod za javno zdravstvo USK distribuira dobijene vakcine higijensko-epidemiološkim službama gradskih i općinskih domova zdravlja, koji onda provode proces vakcinacije - riječi su kantonalne ministrice zdravstva.\n- Završili smo proces vakcinacije medicinskog i ostalog uposlenog osoblja u Kantonalnoj bolnici. Vakcinisani su svi koji su to željeli i mogli, dok će oni koji su eventualno čekali vakcinu određenog proizvođača, morati sada u regularni proces vakcinacije kao i svi ostali naši sugrađani - rekao je direktor Kantonalne bolnice u Bihaću Hajrudin Havić.


Konjsko meso u goveđim i svinjskim proizvodima u Sarajevu\nIspitivanjem prerađevina od mesa iz prometa (tržni centri i veliki dobavljači) krajem februara i početkom marta na području Kantona Sarajevo, na osnovu uzoraka dostavljenih od Kantonalne veterinarske inspekcije Sarajevo, utvrđeno je prisustvo konjskog mesa u proizvodima deklarisanim kao goveđe ili svinjsko meso, javlja Klix.ba.\nDva mjeseca nakon što je Mikrobiološko-hemijski laboratorij za pregled i ispitivanje namirnica Veterinarske stanice Sarajevo službeno obavijestio Kantonalnu veterinarsku inspekciju Sarajevo, javnost i potrošači o cijelom slučaju ne znaju ništa.\nOvaj šokantni podatak navodi se u "Informaciji o stanju u Mikrobiološko-kemijskom laboratoriju za pregled i ispitivanje namirnica Veterinarska stanica Sarajevo" nakon razrješenja direktora preduzeća.\nInformaciju je premijeru Vlade Kantona Sarajevo Suadu Zeljkoviću i predsjedavajućoj Skupštine KS Mirjani Malić uputio sad već bivši direktor te stanice Nedim Brdarić zajedno sa koleginicom Lejlom Zahirović.\nInformacija je upućena i ministru privrede Kantona Sarajevo Eminu Hrenovici, Veterinarskoj komori Federacije BiH, Uredu za veterinarstvo BiH, Agenciji za hranu BiH, Kantonalnoj veterinarskoj inspekciji, te Ambasadi Republike Slovenije i evropskom ekspertu za rezidue dr. Vesni Cerkvenik Flajs iz Slovenije uz čiju stručnu pomoć je, između ostalog, Laboratorij implementirao metodu detekcije hloranfenikola u tkivima.


Rezultat protesta: Jednokratna pomoć u vidu dupliranog davanja po hektaru - Agro saveti\nNaslovna Finansiranje Rezultat protesta: Jednokratna pomoć u vidu dupliranog davanja po hektaru\nRezultat protesta: Jednokratna pomoć u vidu dupliranog davanja po hektaru\nMinistar poljoprivrede, šumarstva i vodoprivrede Branislav Nedimović izjavio je da će poljoprivrednicima biti duplirana davanja po hektaru pa će umesto 4.000 dinara po hektaru, sada biti isplaćeno 8.000 dinara po hektaru.\nSva sredstva će biti isplaćena u prvih 10 dana marta kako bi se nesmetano realizovala prolećna setva, rekao je Nedimović i objasnio da je Vlada Srbije tu odluku donela zbog energetske krize i značaja hrane u celokupnom sistemu.\n„Vlada Srbije je donela odluku da poveća davanja za srpski agrar po hektaru, umesto 4.000 dinara po hektaru, sada će Vlada Srbije davati 8.000 dinara po hektaru ili ukupno više od 120 miliona evra davanja“, istakao je Nedimović.\nNedimović je naglasio da Vlada iz godine u godinu povećava budžet za srpski agrar i dodao da vlada i poljoprivrednici zajedno svake godine povećavaju izvoz srpske hrane. „Nadam se da će ova mera doprineti boljoj realizaciji i boljoj uspešnosti srpskog agrara“, zaključio je Nedimović.\nNa sastanku u kabinetu premijerke Ane Brnabić učestvovali su predstavnici udruženja poljoprivrednika iz Dolova, Srbobrana, Zrenjanina, Botoša, Stajićeva i Srpskog Itebeja. Njihovi zahtevi su bili subvencije po hektaru od 200 evra za površinu do 100 hektara, kao i regresirani dizel po ceni koja je oslobođena od akcize.\nSa ovom ponudom od 8.000 dinara po hektaru poljoprivrednici nisu bili zadovoljni, pa su ponudili alternativu od 12.000 dinara po hektaru za površine do 20 hektara, a da se nakon formiranja nove Vlade Srbije donesu uredbe o povećanju subvencije i ukidanju akciza na dizel. Međutim, to nije prihvaćeno, jer u budžetu nema para za takve mere, rekla je premijerka, a preneo jedan od učesnika sastanka predsednik udruženja ”Dolovački paori“ Marko Bojtar Tanjugu. Takođe, Vlada u tehničkom mandatu pred izbore ne može da donese takve odluke.\nPROČITAJTE I... Tri udruženja se javno obratilo ministru poljoprivrede\nPostavlja se pitanje: da li su poljoprivrednici zakasnili sa protestima i da li će novi protesti dati ikakve bolje rezultate?\nKako ističe predsednik Saveza poljoprivrednih udruženja Banata Dragan Kleut, još uvek nije odlučeno da li će se izaći na proteste ili će se sačekati nova Vlada Srbije.\n“Videćemo da li ćemo izaći na proteste ili ćemo sačekati novu Vladu Srbije, pa pokušati da napravimo dugoročan plan i sistemsko rešenje, jer bez toga nama opstanka u poljoprivredi, a samim tim neće biti ni normalne proizvodnje”, ističe Kleut za Biznis.rs.\nPodsećamo, kolone traktora na putevima bile su ovih dana širom Srbije, jer su poljoprivrednici nezadovoljni cenom goriva, niskim subvencijama po hektaru, velikim uvozom mleka, svinjskog i junećeg mesa, te nagomilanim problemima u otkupu poljoprivrednih proizvoda.\nIzvor: Ministarstvo poljoprivrede / Biznis.rs / Tanjug /\nPrethodni tekstProizvođači mleka pred bankrotom: Ko skida „kajmak“ sa domaćeg mleka?\nSledeći tekstRat u Ukrajini stavio znak pitanja na izvoz srpske jabuke\nTraktorima u Beograd: Protest zbog ograničenog sipanja goriva i neispunjenih zahteva\nNastavlja se borba za opstanak poljoprivrednih gazdinstava


Početna Ekonomija Lokacija i tržište Lokacija i tržište\nOpština Prijepolje je locirana u jugozapadnoj Srbiji, na tromeđi Srbije, Bosne i Hercegovine i Crne Gore. Od granice sa Crnom Gorom udaljena je 30 km, a od granice sa Bosnom i Hercegovinom 35 km.\nPrijepolje je sa Crnom Gorom povezano magistralnim putevima M21 i M8 i železničkom prugom Beograd - Bar.\nVeza sa Bosnom i Hercegovinom je regoinalni pur R 114.\nOd beogradskog aerodroma opština Prijepolje je udaljena 300 km, a od Sarajevskog i Podgoričkog po 200 km. U planu je izgradnja aerodroma Ponikve kod Užica na oko 100 km od Prijepolja.\nVeličina zajedničkog tržišta ove tri zemlje je više od 12,5 miliona potrošača.


Nastavak pete posebne sjednice skupštine RS-a 11. decembra - Klix.ba\nBiH Nastavak pete posebne sjednice skupštine RS-a 11. decembra\nNastavak pete posebne sjednice skupštine RS-a 11. decembra\n27.11.2007. u 14:23\nKolegij Narodne skupštine RS-a odlučio je da se nastavak 5. posebne sjednice održi 11. decembra, a po njenom završetku i nova redovna sjednica na kojoj bi trebalo da se razmatra Nacrt budžeta RS-a za 2008.\nPredsjednik entitetskog parlamenta Igor Radojičić je podsjetio da je 5. posebna sjednica na kojoj se raspravljalo o odlukama visokog predstavnika od 19. oktobra ranije prekinuta da bi se pratila novonastala kriza i u tom kontekstu održao njen nastavak.\n"Cijenimo da će se u toku ove i naredne sedmice održati nekoliko bitnih događaja", kazao je Radojičić podsjetivši da se danas održava zajednički kolegij Parlamentarne skupštine BiH i da je 1. decembar rok koji je postavio visoki predstavnik za postizanje dogovora o poslovniku oba doma državnog parlamenta.\nNa redovoj 16. sjednici entitetskog parlamenta, koja bi trebalo da se održi najkasnije 12. decembra, trebalo bi pored budžeta RS-a za narednu godinu da se razmatra i više pripremljenih prijedloga i nacrta zakona te informacija o saradnji RS-a s Haškim tribunalom i drugo.\nRadojičić je u izjavi novinarima prenio stav Kolegija da bi parlament RS-a trebalo da nastavi redovno zasjedanje, bez obzira na 5. sjednicu i praćenje aktuelne krize u BiH, jer ona može dugo da traje, a na usvajanje čeka nekoliko bitnih zakona i usvajanje budžeta za narednu godinu.\nOn je ocijenio i da se vjerovatno danas neće postići dogovor o poslovniku oba doma Parlamentarne skupštine, jer se očigledno igra na novu radikalizaciju situacije u BiH.\nRadojičić je odbacio kao spekulacije navode da je nastavak 5. posebne sjednice zakazan 11. decembra, kada bi se moglo znati da li će biti donijeta neka odluka u vezi sa statusom Kosova.\nprije 20h 21m 54\nVanredno stanje 488\nprije 16h 2m 31\nprije 10h 57m 70\nprije 23h 20m 35\nprije 21h 41m 70


Srbija potvrdila učešće na svetskoj izložbi u Osaki 2025. godine - Beograd kandidat za specijalizovani Ekspo 2027 - Turistički žurnal Srbija potvrdila učešće na svetskoj izložbi u Osaki 2025. godine - Beograd kandidat za specijalizovani Ekspo 2027 - Turistički žurnal\nNa svetskoj izložbi, DUBAI EXPO 2020 se predstavilo 192 zemlje iz čitavog sveta. Najveća svetska izložba, imala je 23 miliona posetilaca i nakon 6 meseci, spusitla je svoju zavesu.\nSrbija je nastupila pod sloganom “Srbija stvara ideje – Inspirisani prošlošću, oblikujemo budućnost”, ugostivši više od milion i 200.000 posetilaca.\nDubai se za ovu izložbu pripremao osam godina i utrošio je 7 mlrd USD.\nSrbija je postigla impresivne rezultate: od svetske premijere neverovatne naučno-tehnološke inovacije “Metahuman ‒ Virtuelno oživljavanje praistorijskog čoveka iz Lepenskog vira”, pa do predstavljanja prvog gejming sela koje će biti izgrađeno u Beogradu, što je veoma važan potencijal za našu zemlju, imajući u vidu da je industrija produkcije video-igara, pored kinematografije, najbrže rastuća grana kreativnih industrija u Srbiji. Prezentovali smo i Strategije za veštačku inteligenciju Srbije, vrhunske VR tehnologije, opravdali zbog čega je britanski Bi-Bi-Si proglasio Beograd za jedan od pet najkreativnijih gradova na svetu – kaže Ana Ilić, koordinatorka projekta Srbija ekspo Dubai.\nDodala je da je zahvaljujući Metahuman projektu Srbija postala tema svetskih medija i on je doprineo izuzetno velikom broju posetilaca i atraktivnosti našeg paviljona.\nSve oblasti kreativnih industrija kod nas imaju ogroman potencijal i o tome najbolje govore odlični ekonomski podaci: više od 7,5% udela sektora kreativnih industrija u BDP Srbije, s porastom izvoza više od 50% i kontinuiranim rastom, koji samo u poslednjih šest godina iznosi čak 60%. Imamo više od 125.000 zaposlenih u sektoru, od kojih najveći broj čine mladi i visokobrazovani ljudi – navodi Ilićeva.\nKaže da se za nas često u svetu može čuti da smo “Silicijumska dolina Balkana”, jedna od top pet destinacija za digitalne nomade. Sjajne talente imamo u oblasti industrijskog i grafičkog dizajna, gejminga, dizajna softvera, preko slikarstva i vizuelnih umetnosti, do scenskih umetnosti, filma i muzike.\nSrbija je potvrdila svoje učešće na sledećoj svetskoj izložbi u Osaki 2025. godine i već su prve pripreme u toku.\nPosebno je važno naglasiti da se Srbija, tačnije Beograd, kandidovao za specijalizovani Ekspo 2027. Dobijanje te kandidature bila bi velika čast i veliki podsticaj za naš budući razvoj – kaže Ana Ilić.


Hideo Kojima želi da kreira video igru koja se menja u realnom vremenu - PLAY!\nHideo Kojima je jedan od najambicioznijih kreatora video igara sadašnjice. Prepun je ideja i koncepata i uvek ih rado podeli sa fanovima na društvenim mrežama i u intervjuima.\nNajnovija ideju koju ima je da kreira igru koja bi se menjala u realnom okruženju, što bi za njega bila normalna evolucija video igara u budućnosti. Kojima ne želi da svi igraju igru na isti način, već bi želeo da postoje promene u zavisnosti od toga gde koji igrač živi i kako se oseća.\nOvo i nije baš nova ideja, pošto je za GameBoy Advance kreirao igru Boktai koja je imala delić ovog elementa sa senzorom za svetlost i satom. Sunčeva svetlost se koristila za bortbu protiv vampira, što se otežavalo u određenim periodima tokom dana.\nKojima nije otkrio konkretan primer za neku od igara u budućnosti, ali svakako je zanimljiva ideja da svaki igrač svoje iskustvo zasniva na tome gde živi i da se promene odvijaju u realnom vremenu.\nRelated Items:Hideo Kojima, idea, ideja, Kojima productions


Ove godine 97 pokušaja suicida\nOve godine Svetski dan mentalnog zdravlja, 10. oktobar, obeležen je pod sloganom: „Dostojanstven život sa mentalnim poremećajima”. Na odelenju subotičke psihijatrije od početka godine, 97 osoba primljeno je sa dijagnozom pokušaja suicida, tvrde u ovoj zdravstvenoj ustanovi.\ndr Nada Vasković Maravić\nPo podacima Svetske zdravstvene organizacije, u svetu oko 450 miliona ljudi pati od nekog oblika mentalnog poremećaja, bolesti zavisnosti, poremećaja ponašanja.\nDepresija, koja je posebno karakteristična za Suboticu je prema tvrdnjama lekara i dalje jedan od najvećih problema društva i najčešći mentalni poremećaj. Obzirom na tendenciju porasta, predviđa se da će 2020. godine ona biti na 2. mestu po brojnosti u svetu.\nSubotička bolnica: Najčešći oblici suicida trovanje lekovima i pesticidima\nPrema rečima dr Nade Vasković Maravić, načelnice odelenja psihijatrije u subotičkoj bolnici, služba za psihijatriju beleži od početka godine rastući broj osoba koje dolaze na hospitalizaciju sa dijagnozom, pokušaja suicida.\n— U prvih devet meseci, od ukupno 1.102 hospitalno lečena pacijenta, 97 je primljeno nakon pokušaja suicida. I dalje je najčešći način pokušaja samoubistva trovanjem lekovima i pesticidima, potom venesekcija, a na trećem mestu je pokušaj samoubistva vešanjem — navela je dr Vasković Maravić.\nU službi psihijatrije subotičke bolnice godišnje se kako tvrdi načelnica službe, hospitalno leči oko 1.500 do 1.600 pacijenata, a u Dispanzeru za mentalno zdravlje službe psihijatrije obavi se 15 do 16 hiljada pregleda godišnje. Mentalno zdravlje stanovništva je kako navodi doktorka Vasković Maravić, nacionalni kapital, a zaštita mentalnog zdravlja mora biti obuhvaćena sveukupnim sistemom zdravstvene zaštite.\ndr Zorica V. Dragaš\n— Mentalni poremećaj opterećuje pojedinca, njegovu porodicu, socijalno okruženje i celu zajednicu. Problemi obolelih su povezani sa dugim bolovanjima, gubitkom posla, nezaposlenosti, invalidnosti, pa samim tim i smanjenim radnim doprinosom — objašnjava doktorka.\nDa su depresivni poremećaji najveći javnozdravstveni problemi kada se govori o pokušajima suicida i mentanom zdravlju, potvrđuju i u subotičkom Zavodu za javno zdravlje, gde se takođe vodi evidencija o razlozima ovakvog ponašanja ljudi.\n— Depresija je najčešći mentalni poremećaj u opštoj populaciji. U najvećem broju slučajeva 67% , depresije su rekurentne ili su hroničnog toka, značajno narušavaju kvalitet života i relativno često, kod 10% - 15% depresivnih osoba, završavaju se samoubistvom. Zabrinjavajuće je da čak oko 20% populacije dece i adolescenata na svetu ima neki poremećaj povezan sa mentalnim zdravljem, a oko polovina mentalnih poremećaja počinje pre 14. godine — rekla je dr Zorica V. Dragaš, specijalista socijalne medicine u subotičkom Zavodu za javno zdravlje.\nPrevencija mentalnih poremećaja i unapređenje mentalnog zdravlja kako tvrde lekari imaju ključni značaj za svaku zajednicu pa i naš grad. Da bi se smanjio teret mentalnih poremećaja neophodno je posvetiti veću pažnju prevenciji i unapređenju mentalnog zdravlja u okviru nacionalne politike, zakonodavstva, donošenja odluka i dodeljivanja sredstava.\nU svetu se godišnje milion ljudi ubije\nPrema podacima Službe za psihijatriju u subotičkoj bolnici, 70 miliona ljudi u svetu zavisno je od alkohola, dok je 24 miliona ljudi obolelo od šizofrenije. Istovremeno, godišnje oko milion ljudi izvrši samoubistvo, a čak 10 do 20 puta veći broj je onih koji ga pokušaju.


Australija je osvojila srebro u štafeti, s vremenom 3:55,22, a\nbronza je otišla Rusiji sa 3:56,47.\nFrenklinova se takođe priključila malom klubu plivača koji su osvajali šest zlata na svetskim prvenstvima ili olimpijskim igrama, a koji čine Majkl Felps, Mark Spic i Kristin Oto.\nUprkos ulasku u istoriju, Misi Frenklin nije proglašena za najbolju plivačicu takmičenja u Barseloni. To priznanje otišlo je njenoj drugarici iz reprezentacije Kejti Ledecki, koja je osvojila četiri zlatne medalje i postavila dva svetska rekorda. Ona je priznanje dobila prema formuli koja ne računa štafetu i daje dodatne poene za svetske rekorde.


U jeku borbe protiv širenja korona virusa, rukovodstvo kompanije EFT donijelo je odluku o izdvajanju 1.000.000 KM (million konvertibilnih maraka) za nabavku opreme i medicinskih materijala. U saradnji sa nadležnim institucijama, odabrane su zdravstvene ustanove u Bosni i Hercegovini na koje je raspodijeljena ova donacija. Donaciju su realizovale članice EFT Grupe sa sjedištima u BiH.\nU krugu „EFT-Rudnik i Termoelektrana Stanari” organizovano je uručenje donacije 7 (sedam) sanitetskih vozila sa pratećom medicinskom opremom bolnicama u Doboju, Trebinju, Nevesinju i Gradišci i domovima zdravlja u Stanarima, Trebinju i Banjoj Luci. Ključeve sanitetskih vozila predstavnicima zdravstvenih ustanova uručio je direktor Savo Mirković. Uručenju donacije je prisustvovao ministar zdravlja i socijalne zaštite Republike Srpske Alen Šeranić.\nU okviru ove odluke, realizovana je i nabavka i isporuka sterilizatora sa pomoćnom opremom Domu zdravlja Stanari, medicinske opreme za PCR laboratoriju i 50 (pedeset) zaštitnih odijela za medicinsko osoblje bolnice „Sveti apostol Luka” u Doboju.\nDonaciju dodatna 3 (tri) sanitetska vozila Domu zdravlja „Sveti Luka” u Kalinoviku te bolnicama u Konjicu i Foči realizovala je kompanija EFT HE Ulog, a uručenje rendgen aparata Domu zdravlja u Bileći kompanija EFT Bileća d.o.o.\nPored donacija u Bosni i Hercegovini, EFT Grupa je donirala različitu opremu i materijale zdravstvenim ustanovama u Srbiji, Albaniji i Rumuniji.


Beograd: Ekipa Crvene zvezde dočekuje značajno oslabljene Lučance\nU subotu uveče se u okviru 35.kola Super lige Srbije na stadionu ’’Rajko Mitić’’ sastaju domaća Crvena zvezda i gosti iz Lučana, ekipa Mladosti. Za crveno-bele bi sve osim pobede bilo konačni oproštaj od odbrane titule, dok se Lučanci bore za najbolji plasman u istoriji kluba.\nEkipa Crvene zvezde je nakon trinaest prolećnih kola zabeležila deset pobeda, uz jedan remi i dva poraza. U prethodnom kolu crveno-beli su nakon velike borbe poraženi na Voždovcu od strane istoimenog superligaša rezultatom 3:2, čime su izgubli prvu poziciju na tabeli. Trenutno su drugoplasirani tim šampionata sa 46 bodova na svom kontu, tri manje od prvoplasiranog Partizana. Lučanci se nalaze u dobroj formi, a tokom prolećnog dela šampionata uspeli su da ostvare sedam pobeda, uz četiri poraza i dva remija. U prethodnom kolu poraženi su na gostovanju u Novom Sadu od ekipe Vojvodine rezultatom 2:1. Ipak, od prethodnih osam duela šest su rešili u svoju korist, pa tako sada zauzimaju 4.mesto na tabeli sa 33 boda na svom kontu, dva više od petoplasiranog Radničkog.\nDva tima su tokom aktuelne sezone već odigrala tri međusobna susreta, dva u šampionatu i jedan u okviru Kupa Srbije. Prvi meč odigran je u Lučanima, a završen je pobedom Crvene zvezde rezultatom 2:4(1:3). Strelac oba pogotka za domaći tim bio je Saša Jovanović, dok su strelci za crveno-bele bili Ugo Vijeira (dva pogotka), Zoran Rendulić i Marko Poletanović. Drugi meč odigran je u Beogradu, a završen je nerešenim rezultatom 2:2(1:1). Strelci za domači tim bili su tom prilikom Dušan Anđelković i Petar Orlandić, dok su strelci za Lučance bili Saša Jovanović i Vladimir Radivojević. Treći meč odigran je nedavno u okviru Kupa Srbije, takođe na stadionu ’’Rajko Mitić’’, a ekipa Crvene zvezde je slavila rezultatom 4:2(0:1). Strelci za domaći tim bili su Gelor Kanga, Nemanja Milić, Ričmond Boaći i Aleksandar Luković (penal), dok su strelci za goste bili Radomir Milosavljević i Milan Bojović (penal). Ako posmatramo rezultate prethodnih 19 međusobnih susreta u domaćim takmičenjima (u periodu 1996-2017) ekipa Crvene zvezde je bila daleko uspešnija sa čak 14 pobeda, uz četiri remija i jedan poraz. Ekipa Mladosti je jedinu pobedu ostvarila još u sezoni 1996/97, na svom stadionu, a rezultat je tada bio 1:0.\nU taboru domaćina sve je podređeno tome da se ekipa što pre vrati u željenu formu, a značajnu ulogu u tome trebalo bi da ima novi šef stručnog štaba Boško Đurovski koji se sa ekipom nalazi u karantinu. On je na redovnoj konferenciji za medije održanoj pred ovaj susret istakao da u ekipu vraća pozitivna energija i da to može doneti dobar rezultat:\n’’Ekipa Mladosti izborila se za plasman u plej-of u veoma oštroj konkurenciji i to je rezultat za poštovanje. Predvodi je iskusan strateg Nenad Milovanović koji odlično poznaje srpski fudbal. Neće nam biti lako, tokom prethodnog susreta u Kupu u prvom poluvremenu smo gubili 1:0 i mislim da bismo iz te utakmice mogli da izvučemo pouke. Mnogo je bitno da ne primimo gol koji bi u ovoj situaciji možda dodatno poremetio situaciju u našoj ekipi. Mislim da se na poslednja dva treninga vratila pozitivna energija u ekipu i nadam se da će to doneti dobar rezultat na utakmici protiv Mladosti. Sutrašnja utakmica je mnogo važna iz više razloga. Pored toga što nam donosi tri boda, donosi i samopouzdanje, može da doprinese stabilnosti ekipe posle dva poraza i, što je najvažnije, ostavlja nas u borbi za prvo mesto do kraja prvenstva. Mi kao klub činimo sve napore kako bismo vratili mentalnu snagu našoj ekipi. Danas smo imali razgovor sa trenerom za mentalnu pripremu koji je razgovarao sa našim igračima. Imamo mnogo stranaca u ekipi i hteli smo da pokažemo kako treba da se ponaša igrač Cvrene zvezde, koje su njegove obaveze, koji su zahvtevi kluba na koje moraju da odgovore na pozitivan način. To je još jedan napor od strane kluba kako bismo stabilizovali ekipu i došli do titule ove sezone.’’\nTrener Đurovski se potom osvrnuo i na odnose između igrača istakavši da nije primetio nikakva neslaganja tokom revanš meča Kupa Srbije sa ekipom Čukaričkog, kao i da je napetost normalna za ekipu koja je izgubila prvo mesto nakon skoro dve godine:\n’’Govori se da je protiv Čukaričkog bilo slučajeva u kojima se igrači nisu dobro slagali, ali ja to nisam primetio. Situacija je dosta zategnuta i napeta, jer su igrači sigurno svesni u kakvoj se situaciji nalazimo, ali smatram da je došlo vreme da oni pokažu svoje pravo lice. Nemojte zaboraviti da su upravo ovi igrači skoro dve godine bili na vrhu tabele. Dosta je nefudbalskih stvari u pominjanju našeg kluba u medijima, ali nadam se da to ne opterećuje mnogo fudbalere. Polovina njih su stranci i pretopstavljam da ne znaju toliko šta se sve spominje u domaćim medijima, te tako ne verujem da to utiče na njihovu psihu u ovom trenutku. Ja kao trener ne želim da se vraćam na razmirice između uprava klubova, moje je da radim na terenu, da poštujem protivnika i da učinim sve kako bih motivisao i podigao samopouzdanje svojoj ekipi.’’\nGosti u Beograd stižu bez većeg broja igrača, ali ne i bez ambicija da pruže snažan otpor aktuelnom šampionu. U izjavi za medije datoj uoči ovog susreta šef stručnog štaba lučanskog tima, iskusni Nenad Milovanović, istakao je da se favorit zna, ali da je ekipa već ostvarila ovosezonske ciljeve i da može ući rasterećeno u ovaj duel:\n’’Zvezdi gostujemo u trenutku kad ima dva poraza. To nam i ne ide u prilog, verujem da će rival biti motivisan da se vrati pobedom u ritam. Znate, najgore je kad se približite ranjenom lavu, mnogo puta se to pokazalo u sportu. Zvezda je favorit, ne tražim alibi za mogući poraz. Ali, igraćemo bez Nemanje Krznarića, Ivana Miloševića, Aleksandra Pejovića i Vladimira Radivojević zbog žutih kartona. Oporavio se Saša Jovanović, ali nije još uvek fizički spreman. Verovatno neće početi meč, dakle, praktično smo bez pola tima. Predaje nema, niti bilo kakve bele zastave. Bez kojih nema, moramo i moraćemo. Izostanak prvopozivaca biće prilika da ukažem šansu momcima koji su imali manju minutažu tokom sezone. Pred start plej-ofa potencirao sam da smo cilj ispunili i da ću šansu u doigravanju dobiti oni koji nisu igrali mnogo, da bih video kakvim potencijalom raspolažu. Pred nedeljni meč moraju znati da nemaju imperativ moranja osvajanja bodova, već mogu potpuno rasterećeno da igraju, uživaju u svakom momentu duela s Crvenom zvezdom. Naravno, zahtevaću da disciplinovano odgovore na postavljene zahteve, kad su u pitanju blok, razmak između linija, otvaranja.’’\nNakon pitanja novinara trener Milovanović se osvrnuo i na planirane taktiče varijante za ovaj susret istakavši da je to teško proceniti pre meča koji ima svoj tok kome se treba prilagoditi:\n’’Teško je proceniti pre meča. Počnete na jedan način, ali kako minuti prolaze i od zavisnosti od rezultata, kreće prilagođavanje. Nadam se da ćemo se prikazati u dobrom svetlu, kao u Kupu Srbije, bez obzira što smo izgubili. Ali, ako Zvezda pobedi, pružićemo ruku i čestitati.’’\nTrener gostiju je potom govorio i o činjenici da će ulaz na stadion biti slobodan istakavši da ga to ne opterećuje i da se nada da će se njegov tim predstaviti u najboljem svetlu:\n’’Ne znam koliko će biti gledalaca, niti se time opterećujem. Bavim se samo našom igrom, trudiću se da se gledaocima koji dođu i onima koji putem TV prate meč prikažemo u najboljem svetlu. Ako kojim slučajem bude bio pun stadion, to će biti motiv više za igrače.’’\nKadrovska situacija u redovima Lučanaca je izuzetno loša, a pored izostanka četvorice standardnih igrača Milovanović možda neće moći da računa ni na lakše povređene napadače Milana Bojovića i Obiora Oditu. Šansu će gotovo sigurno dobiti Golubović koji je prošle godine debitovao na stadionu ’’Rajko Mitić’’, kao i mladi i izuzetno talentovani golman Rosić.\nUprava fudbalskog kluba Crvena zvezda odlučila je da ulaz na stadion ’’Rajko Mitić’’ do kraj asezone bude besplatan, pa će u skladu sa tim sutra kapije biti otvorene za posetioce.\nMeč 35.kola Super lige Srbije između Crvene zvezde i Mladosti igra se sutra, u subotu 13.maja 2017.godine, sa početkom u 19:00 časova. Obezbeđen je direktan televizijski prenos ovog susreta na prvom programu TV Arena sport.


Kako trošiti, a ujedno i uštedeti: Saveti za vođenje kućnog budžeta | Akter.co.rs\nKako trošiti, a ujedno i uštedeti: Saveti za vođenje kućnog budžeta\nSa svim troškovima koje imamo svaki dan, teško je uštedeti novac i ostaviti nešto sa strane. Često je ovo rezultat nepažljive potrošnje novca kada uz sve troškove koje moramo da pokrijemo, napravimo i neke neočekivane ili nepromišljeno potrošimo više novca od predviđenog. Kako biste se osigurali da ćete uspeti da pored novca koji morate da potrošite uspete nešto i da uštedite, potrebno je da malo povedete računa o sitnicama koje vam mogu pomoći pri štednji. Kada jednom vidite koliko je lako štedeti, bez obzira na vaš mesečni budžet, ovo će vam preći u naviku i pomoći da svakog meseca uštedite nešto od budžeta.\nČesto se desi da veliki deo budžeta ode na nepredviđene stvari jer niste na vreme razmišljali o njima. Ovde se misli na sve stvari od dečjih ekskurzija, časova stranih jezika, nabavke nove garderobe ili popravke automobila. Kako biste uvek bili u toku sa svim troškovima, na početku meseca se okupite svi zajedno i zabeležite sve troškove koji vas očekuju u narednom mesecu. Ovim ćete sprečiti iznenadne troškove koji mogu da poremete vaš sistem jer bez obzira na to koliko vremena ste potrošili na kreiranje savršenog rasporeda novca, ovakve stvari umeju da vas vrate na početak.\nPrioriteti i realnost\nNamirnice i plaćanje troškova su prioritet i to je nešto na šta morate da računate svakog meseca. Ukoliko malo obratite pažnju, možete da smanjite ove troškove – ne palite stalno sva svetla, kupite štedljive sijalice, obratite pažnju na potrošnju vode – jer sve ove sitnice mogu da vam pomognu da smanjite troškove i samim tim stvorite bolju osnovu za štednju. Takođe, ovo može da bude i dodatni fond koji će vam pomoći prilikom neočekivanih troškova koji vas mogu zadesiti. Kada je u pitanju novac za namirnice, probajte da jedan mesec isključivo kuvate kod kuće, bez naručivanja hrane i primetićete koliko novca mesečno zapravo ode na ovakve stvari bez kojih apsolutno možete.\nVećinu stvari koje želite da kupite, možete da pronađete na akcijama. Ranije su popusti bili vezani za određene periode u godini, ali sada se svakodnevno može naći veliki broj povoljnih proizvoda bez obzira na vreme kupovine. Ponuda koju nudi popularni sajt Shoppster će vam pokazati kako možete da uštedite dok kupujete jer uz brojne popuste vas očekuje i najveća ponuda proizvoda te je svaka kupovina pravi dobitak. Onlajn kupovina je najbolji način za uštedu jer na jednom mestu možete da kupite više proizvoda po najpovoljnijim cenama i uštedite više novca nego što ste planirali.\nDva puta razmisli, pa kupi\nOvaj princip se može primeniti na svaku kupovinu – od namirnica za domaćinstvo do kupovine automobila. Kada odete u kupovinu, pre no što se odlučite na odlazak do kase, zapitajte se da li vam baš treba sve što ste stavili u korpu. Ovo će vas navesti da još jednom razmislite o namirnicama koje ste kupili samo zato što ste ih videli na policama ili da smanjite količinu odeće za koju mislite da vam je neophodna. Takođe, ovaj trik će vam pomoći da kupite samo neophodne stvari što će vam preći u naviku i naviknuti vas da uvek stavljate kvalitet ispred kvantiteta i time poboljšate svoje potrošačke navike.\nUvek je lakše uštedeti novac ukoliko smo unapred spremni na detaljno razmatranje budžeta i planiranje koje može da pomogne pri raspodeli novca. Na kraju meseca pogledajte gde ste sve potrošili novac, a gde ste uspeli da uštedite i neka vam to bude vodič za naredni mesec kako biste unapredili svoje veštine. Već nakon početne ušteđevine ćete primetiti koliko ste zadovoljni rezultatima i kako je zapravo lako štedeti kada znate pravi način kako da od svog budžeta svakog meseca odvojite novac sa strane.\nNext story Planirate da ugradite plise komarnike po principu “uradi sam” – evo koji alati će vam biti korisni\nPrevious story Benefiti koje donosi izrada sajta


Organizacioni odbor: Nušićijada je samo jedna i održava se u Ivanjici - Kultura - Dnevni list Danas\nPočetna » Kultura » Organizacioni odbor: Nušićijada je samo jedna i održava se u Ivanjici\nOrganizacioni odbor: Nušićijada je samo jedna i održava se u Ivanjici\nPovodom neistina kojima se manipuliše javnim mnjenjem od strane takozvanih “prognanih nušićevaca”, Organizacioni odbor Nušićijade saopštio je da postoji samo jedna takva manifestacija.\n1Piše: Jovana Tomic 17. avgusta 2018. 14.10\nPostoji samo jedan festival Nušičijada i njega organizuje opština Ivanjica u saradnji sa Turističkom organizacijom i Domom kulture koji su ovu popularnu manifestaciju iznedrili još davne 1968. godine, navodi se u saopštenju.\nDodaje se da je udruženje građana KUDES učestvalo u njenoj obnovi i bilo deo same organizacije sve do trenutka kada je glavni finansijer- opština Ivanjica zatražila aktivnije učešće u kontroli trošenja novca, koga uredno opredeljuje i obezbeđuje svake godine za pripremu i realizaciju festivala iz sopstvenog budzeta.\nU saopštenju se navodi da je na ime honorara članovima koordinacionog tima 2016. godine isplaćen iznos od 1 000.000 dinara, a utvrdjeno je da su oni dobili samo trećinu tog novca. Postavlja se pitanje za koje namene je utrošena razlika.\n„Nušićijada pripada jedino građanima Ivanjice koji su je prvobitno osnovali, ponovno obnovili i održali svih prethodnih godina. Potpuno bi bilo neodgovorno da se ona zloupotrebljava zarad ličnih interesa, od strane Kudesovaca iz Beograda. Takodje, veliko nezadovoljstvo građana Ivanjice i sponzora festivala izazvala je činjenica da umesto plaćanja dugovanja i planiranja sledeće Nušićijade, pojedinci iz Kudesa, su ubrzanim koracima odlazili na krstarenje po Mediteranu sa istom “elitom”. Na kraju se donosi logičan zaključak da se UG Kudes sveo na par osoba koje nisu ostale bez festivala, već bez glavnog izvora prihoda“, zaključuje u saopštenju Organizacioni odbor Nušićijade.\nNa kraju saopštenja istakli su da ako je percepcija slobodne Nušićijade zasnovana na sumnjivim finansijskim transakcijama i samovolji pojedinaca, onda smo su je svesno i odgovorno ’’zarobili’’.\nivanjica, nusicijada, saopstenjeIvanjica\nVesna Dzidic Savic kaže:\n17. avgusta 2018. u 23.09\nNusicijada nije tvorevina sns i nece je voditi stranacki aktivisti i nepismene konkubine sns .


Mađarski kapital želi da investira u Srbiji - JUGPRESS\nMađarski kapital želi da investira u Srbiji\nU Nišu je danas održana zajednička sednica vlada Srbije I Mađarske kojom je predsedavao premijer Aleksandar Vučić a razgovaralo se o mnogim pitanjima koja treba da doprinesu unapređenju i saradnji dve zemlje.\nSednici dve vlade prethodio je tet-a-tet susret premijera Srbije i mađarske, Aleksandar Vučića i Viktora Orbana a istovremeno su se odvijali i susreti ministara dveju zemalja na kojima su razgovarali o zajedničkim projektima i planovima.\nVučić je na konferenciji za novinare, koja je održana nakon završetka sednica vlada dveju zemalja, rekao je da su odnosi Srbije i Mađarske na najvišem istorijskom nivou i da su zajedničke sednice vlada dveju zemalja snažna politička poruka o opredeljenju suseda da nastave da produbljuju i razvijaju saradnju na svim poljima.\n” Zahvalni smo Mađarskoj i Orbanu na ulaganju u našu zemlju i to za nas ne predstavlja nikakav politički problem. Bilo je onih koji su hteli od toga da prave politički problem. Mi ne vidimo politički problem pošto je za nas od velikog značaja svaka mađarska investicija, rekao je Vučić odgovrajući na pitanja novinara, posle zajedničke sednice vlada Srbije i Mađarske. On je izrazio uverenje da će robna razmena u narednom periodu biti povećana sa 1,1 milijarde evra na 1,5 milijardi i da se nada da će izvoz Srbije najpre dostići cifru od pet stotina a potom preći cifru od šest stotina miliona evra. Srbija je spremna da podrži mađarske investitore koji dolaze u Srbiju. Ove godine Srbija ima više novca koji može da se uloži kao podsticaj investitorima.Poručio je da je Srbija veoma zainteresovana za mađarske investicije u Srbiji.\nVučić se posebno zahvalio vladi Mađarske I premijeru Viktoru Orbanu što je Srbija izbegla ulazak u tarifni sistem I što nemamo problema sa transportom gasa koji ide preko mađarske teritorije\n” Veoma sam zahvalan vladi Mađarske i Viktoru Orbanu lično, jer Srbija po tom pitanju, bar do 2019. godine je mirna i ne treba da brine, rekao je Vučić na zajedničkoj konferenciji za novinare sa mađarskim premijerom Orbanom.\nOn je rekao da Srbija gradi novo skladište gasa, ali je zahvalio na ponudi Mađarske da gas možemo da čuvamo i u toj zemlji.\nKada je reč o transportu i skladištenju gasa, Orban je istakao da je to veoma važan segment koji u praksi dokazuje prijateljstvo između Srbije i Mađarske.\n” Srbija danas dobija gas preko Mađarske, i mi smo sve svoje obaveze ispunjavali maksimalno tačno. Nikada nismo učinili ništa zbog čega bi bilo ugroženo snabdevanje gasa u Srbiji “, rekao je Orban i podsetio da se ta država zalagala i za izgradnju Južnog toka, kako bi i sa te strane Srbija dobijala gas.On je dodao da Mađarska uvek može Srbiji da omogući da gas odlaže u postrojenjima u toj zemlji, kako bi ga sačuvala kao rezervu.\nOrban je rekao da analize te zemlje pokazuju da Srbija stoji pred velikim uzletom u razvoju, da pruža velike mogućnosti inostranim investirorima.\nOn je naveo da je mađarska “Eksim banka” otvorila kreditnu liniju od oko 61 milion evra za podršku razvoju izvoznog kapaciteta firmama koje su zainteresovane za privrednu saradnju dve zemlje.\n“U Mađarskoj poslednjih godina imamo nagomilan ozbiljan kapital, koji bismo želeli da investiramo u Srbiju. Ne samo u oblasti glavnog grada, već i u drugim oblastima, i da sa južnim delom Srbije izgradimo razvijene ekonomske odnose”, rekao je Orban.\n” Voleli bismo kada bi ta ravnoteža karakterisala odnose Mađarske i Srbije, kada ne bismo u Srbiju dolazili samo kao investitori, već i kada bi Srbi dolazili u našu zemlju da investiraju “, rekao je Orban.\nOn je istakao da je zato stabilnost u Srbiji od ključnog značaja za stabilnost cele centralne Evrope I da će zato podržati sve korake protiv terorizma i za očuvanje sigurne bezbednosne situacije u Srbiji, kao i sve korake Srbije koji će pokušati da zaustave migracionu krizu.\nPremijer Mađarske konstatovao je da da Srbija sprovodi manjinsku politiku koja prevazilazi se evropske standarde.\nNa pitanje novinara o stavu Mađarske po pitanju izbegličke krize, Viktor Orban je odgovorio da je pitanje migracija jedno od onih političkih pitanja oko kojih se ne sme pogrešiti i ponovio da nije saglasan sa politikom Evropske unije (EU) oko toga, niti da prihvata diktat iz Brisela.On je rekao da je ta zemlja otvorena za sve građane Srbije, da tamo “dođu, rade, investiraju, posete Mađarsku. On je dodao da države u koje migranti masovno stižu se menjaju, dodajući da će “sutra potomci pitati zašto su tako nešto dozvolili, da im se promene države, promeni Evropa, kultura, način razmišljanja.\nDanas su potpisani Sporazum o stručnoj pomoći za pregovore o pristipanju Evropskoj uniji i Sporazum o plovidbi Tisom.\nDan volontera u Bujanovcu\nArhive Odaberite mjesec Decembar 2019 (92) Novembar 2019 (474) Oktobar 2019 (517) Septembar 2019 (440) August 2019 (448) Juli 2019 (451) Juni 2019 (389) Maj 2019 (512) April 2019 (472) Mart 2019 (487) Februar 2019 (411) Januar 2019 (461) Decembar 2018 (485) Novembar 2018 (477) Oktobar 2018 (495) Septembar 2018 (455) August 2018 (521) Juli 2018 (495) Juni 2018 (475) Maj 2018 (491) April 2018 (435) Mart 2018 (457) Februar 2018 (376) Januar 2018 (498) Decembar 2017 (463) Novembar 2017 (399) Oktobar 2017 (407) Septembar 2017 (397) August 2017 (402) Juli 2017 (292) Juni 2017 (389) Maj 2017 (383) April 2017 (498) Mart 2017 (522) Februar 2017 (352) Januar 2017 (416) Decembar 2016 (467) Novembar 2016 (469) Oktobar 2016 (344) Septembar 2016 (310) August 2016 (271) Juli 2016 (318) Juni 2016 (330) Maj 2016 (315) April 2016 (420) Mart 2016 (340) Februar 2016 (287) Januar 2016 (282) Decembar 2015 (371) Novembar 2015 (332) Oktobar 2015 (358) Septembar 2015 (314) August 2015 (318) Juli 2015 (308) Juni 2015 (280) Maj 2015 (171)


Kad SAD prevaspitava: Sa osam miliona dolara menjaju kolektivnu svest, naročito u Srpskoj - Sputnjik Srbija\n18:49 20.05.2019 (osveženo 19:26 20.05.2019) Preuzmite kraći link\nU istom tonu naš sagovornik napominje da ako darodavac kaže da je pomoć namenjena razvoju kritičkog mišljenja, ispada da smatra da je kritičko mišljenje mladih u BiH na niskom nivou.\n„Slaba država, kakva je BiH, sigurno ne može da bude primer hiperpolitizacije. Naprotiv, tamo bez ikakvih ograničenja vlasti deluje mnoštvo spolja finansiranih nevladinih organizacija, koje rade na ’promeni svesti‘ mladih. Još jedan važan detalj. Ako se kaže da je pomoć fokusirana na Sarajevo i Hercegovačko-neretvanski kanton u kome pretežno žive Bošnjaci, odnosno Hrvati, a jedino na celu Republiku Srpsku u kojoj pretežno žive Srbi, onda ispada da problemi sa politizacijom i nekritičkim mišljenjem prvenstveno postoje u jednom entitetu. Istovremeno, etnički podeljene škole ili odeljenja, koje se u obrazloženju takođe spominju kao problem, postoje isključivo u bošnjačko-hrvatskoj Federaciji, a ne u Republici Srpskoj“, zaključak je našeg sagovornika.\nsvest, donacija, mladi, obrazovanje, Nenad Kecmanović, Bosna i Hercegovina


Protest je, kao i inače, počeo ispred zgrade Specijalnog javnog tužilaštva u znak podrške radu te institucije, a održan je nakon isteka "ultimatuma"\nObjavljeno: 21.06.2016. 09:48h\nU Skoplju su i sinoć održani antivladini protesti pristalica "šarene revolucije", koji su prema tvrdnjama makedonskih medija, najmasovniji dosad. Makedonski portal Plusinfo navodi da se u Skoplju okupilo desetine hiljada ljudi.\n"Ne gine vam zatvor", uzvikivali su demonstranti ispred zgrade Sobranja. Prethodno su na zgradu Ministarstva pravde Makedonije bacili boju, a prozore zasuli kamenicama.\nOni su ponovili zahteve da Ustavni sud donese odluku o ustavnosti osnivanja Kancelarije specijalnog tužilaštva, da se formira privremena vlada, da se civilni sektor uključi u bilo kakve buduće pregovore i da makedonski predsednik Đorđe Ivanov podnese neopozivu ostavku.\nOva zemlja regiona je raj za investitore i pakao za radnike\nPavlopulos: Dok god Makedonija svojata grčku istoriju, ostaje veto na članstvo u EU i NATO


Superliga – Page 17 – Wild Boars Kragujevac\nU uzbudljivom finalu, po paklenom vremenu, po kome je nehumano bilo sedeti u hladovini, a kamoli igrati po suncu u opremi, Vukovi su savladali večitog rivala iz Kragujevca, iako su na kraju prvog poluvremena bili ...\nBlog, Seniori, Superliga\nU finalnom susretu Sportklub Superlige Srbije gledaćemo još jedan veliki derbi američkog fudbala, meč između beogradskih SBB Vukova i kragujevačkih Mozzart Wild Boarsa, koji će se odigrati u nedelju, 8. jula, sa početkom 16.30 časova ...\nZavesu na još jednu sjajnu sezonu američkog fudbala u Srbiji spustiće „večiti rivali“, beogradski SBB Vukovi i kragujevački Mozzart Wild Boars-i, finalnom utakmicom Sportklub Superlige koja se igra u nedelju, 8. jula, na stadionu na ...\nNovi derbi kragujevačkih Mozzart Wild Boars-a i beogradskih SBB Vukova odlučivaće šampiona Sportklub Superlige Srbije, pošto su „večiti rivali“ lakše nego što je očekivano izašli na kraj sa svojim protivnicima u polufinalu plej-ofa. Pred kamerama ...\nU polufinalnom okršaju kragujevački Divlji veprovi savladali su kraljevačke Krune, rezultatom 56:0. Pred oko 500 gledalaca, Veprovi i Krune su se ponovo sastali ali ovoga puta u mnogo važnijem meču za obe ekipe. Kraljevčani su ...\nLigaški deo sezone Sportklub Superlige Srbije završen je prošlog vikenda, a pravi okršaji i rasplet tek slede. Polufinalni obračuni počinju već u subotu, a kragujevački Mozzart Wild Boars-i od 16 časova dočekuju trećeplasirane Kraljevske krune ...\nVeprovi protiv Kraljevčana u polufinalu\nNakon što su osvojili drugo mesto u ligaškom delu Sportklub Superlige Srbije, Mozzart Wild Boars-i će se u polufinalu plej-ofa sastati sa trećeplasiranim Royal Crowns-ima iz Kraljeva. Komšijski derbi Veprova i Kruna igrao se i ...\nU utakmici poslednjeg kola Superlige Srbije, koja je pre početka slovila za derbi, kragujevački Divlji veprovi deklasirali su novosadske Djukse, jedini tim sa kojim imaju negativan skor, rezultatom 65:7. Kragujevčani su tako sa kamatom naplatili ...


Nedeljni horoskop od 06. do 13. septembra - GRAZIA Srbija\nNe smeta vam to što ste okupirani poslom. Znate da je ostalo da se pobrinete za finese, jer ste najveći deo posla već obavili. Na vama je da se oslobodite onih faktora za koje znate da vas mogu blokirati i usporavati u radu. Ukoliko osećate nelagodu u blizini nekog od kolega ili saradnika, sva prilika je da će se taj odnos iskristalisati već u prvoj polovini nedelje. Kada je ljubav u pitanju, pokažite je prvo sebi tako što ćete prioritizovati svoje zdravlje. Ako ste razmišljali da ostavite neke loše navike iza sebe, sada je povoljan period da se time pozabavite.\nLjubav je centralna tačka oko koje gravitirate. Neki od pripadnika ovog znaka teško će odoleti čarima osobe koja ih obasipa pažnjom. Ulazak u novu vezu ili neko novo poznanstvo može obeležiti početak ove nedelje. Budite sigurni da ste naučili lekciju iz svojih prethonih iskustava, i znajte dokle želite da idete. Zauzeti bikovi imaće priliku da poprave ili podignu odnos sa svojim partnerom na viši nivo. Probajte da promenite pristup, možda nećete promeniti nečija uverenja, ali polako idete ka tome da pronađete zajednički jezik.\nPotreba za učenjem i širenjem vidika je vaša pokretačka energija. Ako osećate veliku glad za studijama bilo kog tipa, možete se odmah baciti na istraživanje obuka, kurseva ili studija koje vam mogu zadovoljiti apetit. Savet ili razgovor, šta god da vam je potrebno, ove nedelje se možete osloniti na svoju porodicu. Odigravaju se mnoge pozitivne novine i otvaraju nove mogućnosti u vašem neposrednom okruženju. Povoljna je nedelja za uređenje i renoviranje doma.


Manjak psihijatara i terapeuta u svetu | EurActiv Srbija\nManjak psihijatara i terapeuta u svetu\nSvaka deseta osoba u svetu pati od nekog mentalnog poremećaja ali samo 1% zaposlenih u zdravstvu rade kao psihijatri, profesionalni terapeuti ili socijalni radnici, pokazao je novi izveštaj Svetske zdravstvene organizacije (SZO) u kojem se upozorava na sve veću nejednakost u mogućnostima lečenja mentalnih bolesti. U svetu u proseku na 100.000 stanovnika radi devet psihijatara ili terapeuta ali su razlike od zemlje do zemlje velike iako od ozbiljnih bolesti podjednako pate i u bogatim i u siromašnim zemljama.\nSa problemima u zdravstvu, pa i kada je reč o mentalnim poremećajima, sreću se i bogatije zemlje, uključujući evropske u kojima je pristup zdravstvu u uslovima krize otežan.\nJedno evropsko istraživanje ukazalo je na vezu ekonomske krize i mentalnog zdravlja, posebno mladih ljudi koji imaju slabe perspektive za posao. Istraživanja je takođe potvrdilo da dugotrajna nezaposleniost predstavlja rizik za mentalno zdravlje ljudi.\nIstovremeno evropski stručnjaci upozoravaju na rizike koje nosi smanjenje davanja za prevenciju bolesti.\nNajsiromašnije zemlje sveta imaju u proseku jednog psihijatra na 100.000 ljudi, prema Atlasu mentalnog zdravlja 2014 Svetske zdravstvene organizacije. U izveštaju se upozorava da je lečenje mentalnih bolesti privilegija građana bogatih zemalja, gde u proseku rade 52 psihijatra na 100.000 ljudi.\nDirektor odeljenja za mentalno zdravlje i zloupotrebu narkotika SZO Šekar Saksena smatra da je veliki jaz između bogatih i siromašnih u pristupu mentalnoj nezi neprihvatljiv.\nPrema rečima Saksene, siromašne zemlje imaju prilično ograničen pristup specijalistima i lečenjima mentalnih oboljenja. On kaže da je najznačajnija prepreka u pružanju usluga tim ljudima nedostatak radnika zaposlenih u psihijatriji.\nSZO je zahtevala od međunarodnih donatora da povećaju finansiranje psihijatrijskih usluga u siromašnim zemljama u kojima nedostatak u budžetima otežava onima kojima su te usluge potrebne.\n"Ozbiljne mentalne bolesti, poput psihoze, bipolarnog poremećaja i teške depresije, manje-više su pođednako rasprostranjene u celom svetu, tako da nije istina da razvijene zemlje imaju veći problem", istakao je doktor Saksena.\nKako se navodi u izveštaju, humanitarne krize, poput sukoba u Siriji ili tajfuna Hajan na Filipinima, uništile su sisteme mentalne nege u mnogim državama.\n"Veoma smo zabrinuti zbog povećanog broja sukoba i prirodnih katastrofa, kao i stresnih posledica koje imaju na zajednicu", kaže Saksena.\nBogate zemlje imaju u proseku 40 puta više kreveta na raspolaganju za lečenje mentalnih oboljenja nego siromašne, pokazuju podaci SZO.\n"Sveprožimajuća stigmatizacija ljudi sa mentalnim oboljenjima onemogućava da mentalno zdravlje zauzme važnu ulogu u politikama i odvraća ljude sa mentalnim problemima od traženja pomoći", rekao je Saksena.\n"Oni misle da će biti diskriminisani ukoliko otkriju da imaju mentalni poremećaj i da će, na neki način, opasti njihova vrednost u društvu", dodao je direktor SZO za mentalno zdravlje.\nSveobuhvatnim akcionim planom SZO za period 2013-20. predlaže se unapređenje upravljanja u oblasti mentalnog zdravlja i daje prirotet uslugama na lokalnom nivou, kao i novim istraživanjima.\nPrema rečima Saksene, psihijatrijsko lečenje na lokalnom nivou, koje se pokazalo uspešnim u zemljama poput Etiopije i Šri Lanke, ima maksimalan pozitivan uticaj u siromašnim zemljama jer je verovatnoća da psihijatri ili terapeuti ostanu u zajednici veća.\nCiljevi održivog razvoja, koji treba da budu ratifikovani u septembru na samitu UN u Njujorku pre nego što stupe na snagu u januaru 2016. godine, uključuju i unapređenje mentalnog zdravlja i blagostanja.\n"Mentalnom zdravlju treba da se posveti veća pažnja i do toga treba da dođe u svim zemljama, bez obzira na to da li spadaju u siromašne ili bogate. To znači, pre svega, da treba da bude dostupno više izvora i da u svakoj zemlji treba da budu napravljeni strateški planovi u cilju širenja i unapređenja usluga u oblasti mentalnog zdravlja", istakao je Saksena.\nNa psihijatriji 14% bolničkih kreveta u EU\nPodaci Evropske statističke službe pokazuju da je u bolnicama u Evropskoj uniji u 2011. bilo 369.000 kreveta na odeljenjima psihijatrije, što je 13,6% ukupnog broja bolničkih kreveta. Udeo broja kreveta na psihijatriji u ukupnom premašuje četvrtinu na Malti (32%), u Holandiji (30%) i Belgiji (27,5%). Istovremeno je taj udeo značajno manji u Italiji (2,9%) i Mađarskoj (4,6%).\nStatistike pokazuju i da je između 2006. i 2011. broj kreveta na odeljenjima psihijatrije posmatran prema populaciji smanjen u većini članica EU osim u Nemačkoj i Hrvatskoj, gde je povećan za više od deset kreveta na 100.000 stanovnika, kao i Litvaniji, Holandiji, Austriji i Rumuniji.\nStatistike pokazuju i da je 2012. iz bolnica u EU otpušteno oko 3,4 miliona pacijenata sa mentalnim i poremaćijima ponašanja.\nPacijenti otpušteni iz bolnica sa lečenja mentalnih i poremećaja u ponašanju činili su 7,4% broja otpušenih sa bolničkog lečenja u Finskoj i 8,7% u Letoniji ali i 1,1-1,2% u Portugaliji, Danskoj i Holandiji i samo 0,1% na Kipru.\nIzvor: Sanja Tadić i Milica Obradović, stažistkinje Bete\n: Srbija i dalje pri dnu evropskog indeksa zdravstvene zastite\n: Depresija košta gotovo 100 milijardi evra godišnje\n: Sve više aplikacija o zdravlju


SBB fondacija donirala park u Kragujevcu - Advertiser Serbia\nS ovim u vezidruštvena odgovornostJovana LukićSBB fondacija\nKRAGUJEVAC – Kako bi stanovnicima Kragujevca omogućila da uživaju u druženju i igri na otvorenom, SBB fondacija je izgradila park-igralište u samom centru grada\nNa druženju povodom otvaranja, prisutnima su dobrodošlicu poželeli predstavnici SBB fondacije i SBB-a, kao i grada Kragujevca, uz čiju je punu podršku ovaj projekat i realizovan.\n„Veoma nam je drago što smo se danas okupili povodom otvaranja 22. po redu parka koji smo donirali u Srbiji. Izgradnjom igrališta želeli smoda različitim starosnim grupama, posebno najmlađim sugrađanima, ali i onim starijim, obezbedimo kvalitetno mesto za igru, druženje i rekreaciju. Doniranje parkova širom Srbije je samo jedna od aktivnosti koju sprovodimo u okviru društveno odgovorne kampanje SBB fondacije „Ne prljaj. Nemaš izgovor!“. Cilj nam je povećanje ekološke svesti građana kao i podsticanje odgovornog ponašanja prema životnoj sredini.“ – istakla je Jovana Lukić, direktor SBB fondacije.\n„Inicjative, akcije i donacije koje realizuje SBB su za svako poštovanje. Ovo igralište rezultat je izuzetno dobre saradnje između našeg grada i SBB-a, koja će verujem i u narednom periodu biti nastavljena na obostrano zadovoljstvo. Samo ove godine Eko tim SBB fondacije, zajedno sa organizatorima Arsenal festa, JKP “Šumadija” i građanima Kragujevca, očistio je festivalski prostor oko Trga Toplovaca. Međunarodni dan čišćenja planete obeleželi smo zajedničnim umivanjem najlepšeg parka – Velikog parka iz 1898. godine. Kragujevac je ponosan i na Park nauke koji smo dobili zahvaljujući konkursu SBB kompanije “Živi svoju ideju”. Po osnovu sponzorstva SBB-a, krenulo se u petogodišnje uređenje enterijera SBB sportske hale “Jezero“. Zahvaljujem se u ime budućnosti Kragujevca koja će sve to umeti da ceni i poštuje.“ – naglasio je gradonačelnik Kragujevca, Radomir Nikolić.\nSBB fondacija je u periodu od četiri godine očistila 82 grada i odigrala predstavu „Ko to tamo prlja“ za 27.000 dece. Pored toga, proizvedeno je i podeljeno 40.000 eko kesa, donirano je 22 dečja igrališta širom Srbije, a u 2018. godini pokrenut je projekat „Ne prljaj. Nemaš izgovor! – IZAZOV!“ u kojem je do sada učestvovalo 52.328 dece iz 2522 odeljenja, odnosno 614 škola. U narednom periodu, fondacija će nastaviti da svojim aktivnostima širi svest o važnosti zaštite životne sredine, kako bismo našu zemlju učinili lepšim i boljim mestom za život.


Predsjedništvo PDA poziva Vladu FBiH da se hitno i bezrezervno uključi u nastavak izgradnje zamjenskih termo blokova u Tuzli, Banovićima i Kaknju - PDA BiH\nPredsjedništvo Pokreta demokratske akcije (PDA) održalo je drugu sjednicu na kojoj su usvojeni sljedeći\nU želji da Bosna i Hercegovine ostane i dalje demokratska i nezavisna, država ravnopravnih građana, kako smo odlučili prije 30 godina, te da budemo odani ideji očuvanja i cjelovitosti, suverenosti i teritorijalnog integriteta naše države, Pokret demokratske akcije svim građanima jedine nam domovine upućuje iskrene čestitke povodom 1. marta – Dana nezavisnosti.\nPredsjedništvo PDA sugeriše i traži od svih organa PDA, kantonalnih i regionalnih odbora, odnosno gradskih i općinskih odbora, kao i svih članova PDA da rade na provedbi programskih ciljeva i zadataka PDA, usvojenih u kongresnim dokumentima, te drugih aktivnosti planiranih u ovoj godini.\nPredsjedništvo PDA osuđuje postupak Jasmine Lugavić, zastupnice PDA u Skupštini Tuzlanskog kantona i njeno protustatutarno djelovanje, odnosno glasanje za smjenu Vlade TK, koju su činili ministri – kadrovi PDA, čime je izdala interese građana Tuzlanskog kantona, koji su joj kao kandidatu PDA dali povjerenje na Općim izborima 2018. godine.\nS obzirom na sva medijska nagađanja, te medijske istupe nekih političkih zvaničnika o prodaji mandata (pominjanje novčanih iznosa, radnih mjesta i dodjela stana), Predsjedništvo PDA poziva nadležne organe da provjere objavljene medijske informacije u vezi sa istim a koje se pominju uz ime Jasmine Lugavić.\nPredsjedništvo PDA podržava izmjene izbornog zakonodavstva Bosne i Hercegovine radi jačanja demokratije i integriteta izbornog procesa u BiH, a koje trebaju usvojiti nadležni organi u BiH.\nIsključiva odgovornost za vođenje navedenih procesa je na političkim akterima koji čine vlast na nivou BiH.\nPredsjedništvo PDA ne podržava bilo kakvo odgađanje izbora ukoliko se ne izvrše izmjene Izbornog zakona, jer se izbori mogu i trebaju održati po trenutno važećem izbornom zakonodavstvu.\nPredsjedništva PDA pozdravlja angažman i podršku predstavnika EU i SAD u iznalaženju rješenja za reformu izbornog zakonodavstva, kao i njihovo zalaganje na očuvanju cjelovitosti i teritorijalnog integriteta BiH.\nPredsjedništvo PDA se snažno zalaže za jačanje i ubrzanje aktivnosti za punopravno članstvo BiH u EU i NATO savezu, što smatramo nultim prioritetom PDA.\nPredsjedništvo PDA pozdravlja usvajanje izmjena Zakona o pripadnosti javnih prihoda u FBiH, čime je realiziran jedan od važnih ciljeva PDA, koji je zagovaran još od 2015. godine kroz inicijative u institucijama TK i FBiH, a od 2018. godine do danas i kroz programske dokumente PDA.\nPredsjedništvo PDA traži od nadležnih institucija BiH da se postojeći način raspodjele PDV-a, koji je nepravedan, zakonski uredi u smislu sistema uplate i raspodjele javnih prihoda na način da svaki nivo vlasti u BiH dobije onoliko sredstava koliko mu realno pripada.\nPredsjedništvo PDA traži od nadležnih institucija BiH i FBiH da se definišu zakonski mehanizmi za kontrolu sredstava od akciza i putarina, s obzirom da nijedan nivo vlasti od 2018. do 2021. godine nije iznio u javnost podatke o iznosu prikupljenih sredstava od akciza i putarina, što u javnosti stvara utisak da je čitav proces netransparentan i da su moguće pronevjere.\nPredsjedništvo PDA se zalaže i insistira da nadležni organi BiH pokrenu hitnu proceduru o uvođenju „plavog dizela“ za poljoprivrednike, kao pomoć poljoprivrednicima, jer trenutna situacija u svijetu i poskupljenje repromaterijala poljoprivredu dovode u stanje neodrživosti, pogotovo imajući u vidu da je BiH jedina zemlja u Evropi koja nije uvela mjeru „plavog dizela“. Također, tražimo da svi nivoi vlasti u svojim budžetima rebalansiraju, odnosno povećaju iznose poticaja za poljoprivredne proizvođače.\nPokret demokratske akcije, u vremenu energetske krize, koja će dodatno pogoršati nemilom agresijom na Ukrajinu, duboko je zabrinuta za stanje u elektroenergetskom sektoru Federacije BiH. Upozoravali smo Vladu FBiH da je upravljanje elektroenergetskim sistemom katastrofalno, bez ikakvih planova i vizije. U vrijeme kada nam je ugroženo sigurno snabdijevanje potrošača električnom energijom zbog korištenja zastarjelih, nepouzdanih termo blokova i kada je evidentan nedostatak uglja iz naših rudnika, ponovo pozivamo Vladu FBiH da se hitno i bezrezervno uključi u nastavak izgradnje zamjenskih termo blokova u Tuzli, Banovićima i Kaknju, kao i hitno ulaganje i modernizaciju naših rudnika. Plašimo se da će umjesto izvoznika, naša država vrlo brzo postati uvoznik električne energije, što će imati nesagledive posljedice na našu privredu i na ionako nizak standard naših građana.\nDaje se puna podrška Visokom predstavniku u njegovom radu i tražimo da sankcioniše retrogradne politike u BiH koristeći se svim raspoloživim ovlastima, čak i bonskim.\nPredsjedništvo PDA daje punu podršku predsjednici Elzini Pirić u vođenju i zastupanju političke organizacije PDA, kao i provođenju svih aktivnosti u cilju realizacije programa stranke.


Utabane staze ''Puteva RS'': Budžetski milioni za odabrano društvo\tIstaknuto\nPonedjeljak, 31 Decembar 2018 15:51\nInače, Putevi raspolažu sa značajnim finansijskim sredstvima, koja se mjere desetinama miliona maraka na godišnjem nivou. Podsjećamo, stupanjem na snagu Zakona o javnim putevima, pored promjene statusa dotadašnje Republičke direkcije za puteve u JP Putevi RS, izmjenjeni su i izvori iz kojih se novoformirano javno preduzeće finansira.\nNajznačajniji izvorni prihodi Puteva, koji u potpunosti pripadaju ovom preduzeću, su naknada za puteve, sadržana u maloprodajnoj cijeni derivata nafte i naknada koja se plaća pri registraciji vozila. Dakle, jasno je da svaki građanin ali i privredni subjekt u Srpskoj u značajnoj mjeri finansira ovo preduzeća, prilikom registracije vozila ili točenja goriva.\nPrema podacima do kojih je došao portal eTrafika, ukupni prihodi Puteva Srpske u 2017. godini iznosili su 92.684.072 KM, a godinu dana ranije 87.933.654 KM. U 2015. godini prihodovano je 87.770.743 KM, a 2014. godine 87.467.931 KM.\nPreduzeće trenutno ima oko 90 zaposlenih, za čije se plate i naknade iz radnog odnosa izdvaja nešto više od tri miliona maraka, dok se najveći dio od ostvarenih prihoda usmjerava prema privatnim firmama. Zanimljivo je i da svake godine dolazi do povećanja broja zaposlenih u ovom javnom preduzeću, tako da je ono krajem 2014. godine imalo 59 zaposlenih radnika, a danas je taj broj, kako smo već spomenuli, blizu 90. Riječ je uglavnom o radnicima koji obavljaju administrativne poslove, pravne ili finansijske prirode.\nTo se najbolje pokazalo nakon završetka oktobarskih izbora, gdje je vladajući SNSD smijenio izvršne direktore iz Socjalističke partije i DNS-a, te postavio svoje kadrove a smjene nisu ni obrazložene na sjednici Nadzornog odbora, održanoj 26. novembra.\nTada je smijenjena vršiteljica dužnosti izvršnog direktora za ekonomsko-finansijske poslove Ljiljana Despotović, kadar DNS-a, a postavljena Željka Ćulum iz SNSD-a, te Živodar Bosančić, kadar SP-a, koji je obavljao funkciju vršioca dužnosti izvršnog direktora za pravne poslove, a umjesto njega postavljen Velimir Vezmar, kadar SNSD-a.\nDuško Gojić koji obavlja funkciju izvršnog direktora za tehnička pitanja nije smijenjen na pomenutoj sjednici i to, kako saznaje eTrafike, isključivo jer je član SNSD-a. Takođe, i sam Pravilnik o sistematizaciji je mijenjan kako bi Gojić ispunjavao uslove za izvršnog direktora.\nNešić, koji je kadar DNS-a iz sarajevsko-romanijske regije, na Opštim izborima u oktobru, obezbijedio je mandat poslanika u Predstavničkom domu Parlamentarne skupštine BiH, čime se našao u direktnom sukobu interesa, prema Zakonu o javnim preduzećima RS.\nMeđutim, za vladajuću koaliciju u RS to nije bio dovoljan razlog za smjenu. Ostanak mu nije bio dovođen u pitanje zbog kršenja zakona, ali jeste zbog neposlušnosti. Naime, lider SNSD-a Milorad Dodik neposredno nakon izbora svrstao ga u je u grupu tzv. mangupa, koja je na izborima radila za kandidate opozicije ili vodila isključivo ličnu kampanju, bez lobiranja za samog Dodika i kandidatkinju SNSD-a za predsjednika RS Željku Cvijanović.\nTrenutni ostanak na čelu Puteva dovodi se u vezu sa Nešićevim prelaskom u vladajući SNSD.\nPored firmi koje su bliske Zoranu Tegeltiji, značajne poslove su dobile i firme bliske lideru DNS-a Marku Paviću, koji je i postavio Nešića za direktora Puteva RS. Tu se izdvajaju dvije firme iz Prijedora, obe u vlasništvu Dragana Čorokala, „Kozaraputevi“ i „Prijedorputevi“.\nNa isti način kao i Kajine firme, i Čorokalove firme su dobile poslove održavanja magistralnih i regionalnih puteva u okolini Grada Prijedora, izgradnju kružnih tokova u Banjaluci kao i uklanjanje naplatnih kućica u Zalužanima. Njegove firme su naplatne rampe u Zalužanima uklonile za 1,5 miliona maraka, a ostaće upamćeno da je uklanjanje promašene investicije svečano najavljeno i otvoreno, sve uz prisustvo direktora Puteva i ministra saobraćaja.\nI Ministarstvo unutrašnjih poslova RS vodi istragu protiv Nešića zbog tendera na kojem je posao za održavanje puteva u prvoj oblasti dodijelio „Prijedorputevima“, iako su bili 12 miliona maraka skuplji od „Niskogradnje Marjanović“. Sud BiH je u ovom slučaju stavio van snage rješenje Kancelarije za žalbe kojim je odbačena žalba „Niskogradnje Marjanović“ i naložio donošenje novog rješenja.\nTakođe, policija RS je nedavno saslušala više od deset osoba sa područja Istočnog Sarajeva kojima su asfaltirana dvorišta o trošku Puteva RS, a protiv nekoliko njih podnesene su i krivične prijave. Mediji su ranije objavili da je Nešić putarskim firmama sa sarajevsko-romanijske regije dostavio adrese više od stotinu domaćinstava čija dvorišta treba da asfaltiraju. Da Nešić favorizuje pojedine firme ukazivali su u više navrata i iz Transparency International-a.\nZa nabavku u tekućoj godini je predviđena i kupovina poslovnog softvera u vrijednosti od 3,6 miliona maraka. Ponovljeni tender je objavljen 14. decembra ove godine i ostaje otvoren do sredine januara naredne, a tendersku dokumentaciju su preuzele mnogobrojne IT kompanije iz RS i regiona. Tender je već jednom poništen zbog žalbi od strane kompanije iz Beograda. “Najozbiljnija” kompanija koja je preuzela tendersku dokumentaciju je „Prointer“ iz Banjaluke, firma koja je naslonjena isključivo na državne firme.\nOna je za trogodišnje postojanje već dobila desetine miliona maraka za svoje usluge i softere iz državnih firmi a svakako najunosniji posao ima sa Poreskom upravom RS, vrijednosti devet miliona maraka. Kao mogućnost da dobije posao od 3,6 miliona maraka se spominje i firma „MMSCODE“ koja se dovodi u vezu sa Zoranom Tegeltijom. I ova firma isključivo svoje prihode ostvaruje poslovanjem sa državnim firmama.\nViše iz kategorije: « Dodik optužio BN TV da vodi ''specijalni rat protiv Republike Srpske'' Bivšim delegatima Vijeća naroda RS za “bijeli hljeb” biće isplaćeno oko 156.000 KM »


SP protiv smještaja izbjeglica iz Avganistana u domove – Radio Gora\nSP protiv smještaja izbjeglica iz Avganistana u domove\nStudentski parlament u svojoj rekaciji povodom najave o mogućnosti smještaja izbjeglica iz Avganistana u Studentski centar u Prištini, navodi da ima preko 4.000 studenata za koje se očekuje da će ove godine biti smješteni u domovima, pa se protive ideji da se ovaj centar pretvori u kamp za Avganistance.\n„Studentski parlament se kategorički protivi smeštanju izbjeglica u studentske domove, ima dovoljno mjesta gdje se mogu smestiti i postaviti kampove. Pozivamo MONT da otkaže ovu inicijativu, u protivnom će doći do legitimnih studentskih reakcija”, kaže se, između ostalog, u reakciji SP-a.\nSP ističe da su za prihvat izbeglica na Kosovu, ali ne u studentskim prostorijama.\n“Iz medija smo dobili informacije da se očekuje da Studentski centar postane kamp za avganistanske izbeglice koje dolaze na Kosovo. Nismo ni dobili nikakve informacije od nadležnih institucija o ovome i ovo nije prvi put da se ignoriše najviše studentsko tijelo.\nApsolutno smo za prihvatanje avganistanskih izbeglica, jer po našoj tradiciju i kulturi, nikada ne vraćamo ljude kojima je to potrebno. Čak nas i sama historija podsjeća da smo i mi bili na njihovom mjestu tokom rata na Kosovu.


„Bibliotekama igračaka“ do kreativne igre za decu - ATA Stars\n„Bibliotekama igračaka“ do kreativne igre za decu\nHome/Vesti - ostalo/Kultura/„Bibliotekama igračaka“ do kreativne igre za decu\nFond za obrazovanje Roma (REF) organizovao je prvu međunarodnu konferenciju „Biblioteka igračaka” za stručnjake angažovane u Romskim zajednicama. Uz podršku Centralnoevropske inicijative (CEI), konferencija je okupila više od 50 profesionalaca koji rade u devetnaest „Biblioteka igračaka” koje uživaju podršku Fonda za obrazovanje Roma iz 9 zemalja, kao i goste iz međunarodnih organizacija i Vladinih institucija.\nCilj konferencije „Biblioteka igračaka” je doprinos na polju unapređenja znanja i iskustva u smanjenju jaza u obrazovanju u ranom uzrastu Roma širom Srednje i Jugoistočne Evrope i uspostavljanje mreže „Biblioteka igračaka” koje rade u Romskim zajednicama.\n„Fond za obrazovanje Roma (REF) veoma je ponosan na svoju podršku „Bibliotekama igračaka” i njihovu misiju da osnaže Romske roditelje i decu tokom najranijeg razvoja. REF je prepoznao značaj ulaganja u projekte koji imaju alternativne pristupe, kao što je ovaj. U ovom slučaju, inovacija se sastoji u tome da REF i partneri omogućavaju svakom detetu da proširi osećaj topline porodice i u predškolskom okruženju u kome se učenje i socijalizacija odigravaju kroz igru. Po mom mišljenju, pristup u kome je dete na prvom mestu najadekvatniji je pristup za Romsku decu u ovom uzrastu, zato što podržava spontanu interakciju i izgradnju samopouzdanja potrebnog za prve korake izvan domova i porodica. Verujem da ove i slične projektne intervencije poseduju transformacione osobine koje na duže staze donose i društvenu promenu. Podržavamo partnere da nastave rad i da dopunjavaju program originalnim i novim elementima,” izjavio je, izvršni direktor Fonda za obrazovanje Roma, Nadir Redžepi.\nPovezana vest: Glumcu Milošu Bikoviću nagrada u Splitu\nPristup svoj deci u najranijim godinama jedan je od najvećih izazova u sistemima ranog detinjstva. S ciljem da se smanje razlike u rezultatima obrazovanja među Romima i onima koji to nisu, Fond za obrazovanje Roma podržava „Biblioteka igračaka” koje doprinose kvalitetnom razvoju u ranom detinjstvu i brizi. Prošle godine, REF je podržao više od 2.009 dece i 1.400 roditelja širom Srbije, Balkana i Srednje Evrope.\nPovezana vest: Novi naslov za najmlađe čitaoce Na krilima vatre: Proročanstvo\nIako slične „Biblioteke igračaka“ rade u drugim Evropskim zemljama, stručnjaci koji rade u Romskim zajednicama imali su prvi put priliku da se upoznaju i razmene profesionalna i praktična iskustva sa svojim kolegama. Konferencija je imala za cilj da razmotri probleme od ključne važnosti i teme koje se tiču prepreka i mogućnosti za inkluziju Roma u obrazovanje u ranom uzrastu.\nPovezana vest: Portalibris vam predstavlja knjigu Pita Džonsona „Upomoć, dekintirao sam u školskoj kladionici“\nNa konferenciji je bila i izložba igračaka kao i kutak za igračke, kako bi se naglasila važnost „učenja kroz igru” razvoj deteta ubrzava se strukturisanom igrom, a igračke i igre nude mogućnosti za učenje koje pripremaju decu za upis u vrtiće i osnovnu školu.\nBy ATA Stars Redakcija|2016-06-06T23:44:26+01:00jun 6th, 2016|Kultura|0 Comments


Istovremeno, pet meseci uoči redovnih parlamentarnih izbora - RIK je otvorio javnu raspravu i pozvao stručnu javnost da da predloge i sugestije u promeni izbornog zakonodavstva, rekao je Dimitrijević gostujući u Dnevniku RTS-a.\nNaveo je da će novim pravilima domaćim i stranim posmatračima biti omogućeno da prate rad i organa za sprovođenja izbora od početka do kraja.\n- Kada je reč o izmeni Zakona o izboru narodnih poslanika, ona se neće dogoditi do raspisivanja narednih izbora, jer je praksa svih razvijenih demokratskih društava da se ne menja zakonodastvo u izbornoj godini - naveo je Dimitrijević.\nPraćenje procesa od početka do kraja\n- Uveli smo kontrolni formular, identifikacione kartice, promenili izgled paravana, podigli smo jedan nivo međunarodne saradnje koji do tada nije postojao. Sada će biti omogućeno domaćim i istranim posmatračima da prate rad i organa za sprovođenja izbora od početka do kraja. Dakle, bukvalno od štampanja izbornog materijala, preko otvaranja biračkih mesta do prebrojavanja i utvrđivanja rezultata glasanja. Biće tu organizovano i skeniranje zapisnika o radu biračkih odbora, ali i mogućnost da svaki birač nakon izbora može da postavi pitanje RIK-u da li je glasao ili ne i izvrši uvid u izvod iz biračkog spiska - rekao je Dimirijević.\n- Ideja je da se odmah o tome policija obavesti. Ideja je da preventivno delujemo, jer se pokazuje uvek sumnja u kružne listiće i takozvane "bugarske vozove" - naveo je Dimitrijević.\nOEBS dao preporuke\n- Mi sada po porvi put uvodimo praksu da se o tome razgovara i pre raspisivanja izbora. OEBS ne nalaže ništa, oni samo predlože dobru praksu. Mi smo sve te preporuke uneli. Ovo je samo još novina koja će doprineti apsolutnoj javnosti izbornog procesa u svakom momentu - istakao je Dimitrijević.\n- RIK je nezavisno telo koje odgovara samo Skupštini. Nakon završetka okruglih stolova, javnost će i dalje moći preko internet stranice RIK-a sama moći da daje inicijative - kazao je Dimitrijević.